وردەكاریی بەرهەمە نوێیەكانی ئەپڵ \n18/9/2017 03:56 PM\nكۆمپانیای گەورەی تەكنەلۆجی ئەمریكی ئەپڵ، تەلەفۆنی ژیری مۆدێل نوێیەكانی iPhone X و iPhone 8 و iPhone 8 Plus و كاتژمێری نوێی Apple Watch 3 و Apple TVی نوێی ناساند كە خاوەنی تایبەتمەندیی فۆر كەیە.\nكۆمپانیای گەورەی تەكنەلۆجی ئەمریكی ئەپڵ لە ناوەندی نوێی ئیداری كۆمپانیاكەی لە ویلایەتی كالیفۆرنیا (ئەپڵ پارك) كە بە بەهای پێنج ملیار دۆلار دروستكراوە كۆنگرەی ساڵانەی خۆی ئەنجامدا، زانیاری سەبارەت بە تەلەفۆنە ژیرە نوێیەكانی خستەڕوو.\nدوای تێپەڕبوونی 10 ساڵ بەسەر خستنە بازاڕی یەكەم مۆدێلی ئایفۆن لە حوزەیرانی 2007دا، ئەپڵ iPhone Xی بە ئایفۆن 10 ناونا.لە كاتی پێشكەشكردنەكەدا ئەپڵ ئاماژەی بەوە كرد كە لە ساڵی 2014ەوە بۆ یەكەمجار دیزاینێكی نوێی لە مۆدێلی تەلەفۆندا داهێناوە، iPhone X خاوەنی شاشەیەكە كە 5.8 ئینج (14،7 سم)ە، رووەكەی هەمووی لە كەنارەوە بۆ كەنار (edge-to-edge) شاشەیە.\nلە iPhone X دا، دوگمەی سەرەكی سەر شاشەی پێشەوە هەڵگیراوە و دەتوانرێت بە یەك دەستلێدان لە نێوان جێبەجێكردن و مێنوی سەرەكیدا كار بكرێت، شاشە 5.8 ئینجییەكەی خاوەنی تەكنەلۆجیای «super retina displayو OLED» ە.\nلە پێشكەشكردنەكەدا، باس لەوە كرا iPhone X كە خاوەنی تایبەتمەندی Face IDە لە سایەی ئەو تەكنەلۆجیا ئەمنیەدا توانای ناسینەوەی رووخسار، فێربوون، گونجاندن و كاركردن لە تاریكیدا هەیە.\nلە كاتێكدا جەختدەكرێتەوە Face ID لە چاو Touch IDی مۆدێلەكانی دیكەی ئایفۆندا 20 هێندە پارێزراوترە، لەگەڵ Apple Pay و ئەپڵیكەیشنە هاوشێوەكانیشدا كاردەكات.\nهاوكات پاتریی iPhone X لە چاو ئایفۆن حەوتدا دوو كاتژمێر زیاتر خۆیدەگرێت و لە رێگەی وایەرلێسیشەوە بارگاوی دەكرێتەوە و خاوەنی جووتە كامێرایە بە كوالیتیی 12 مێگاپیكسڵ.\nبەشی پێشەوەی iPhone X شینی ئاسمانی یان خۆڵەمێشییە و بڕیارە رۆژی سێی تشرینی دووەم لە ئەمریكا بخرێتە بازاڕەوە و نرخەكەی 999 دۆلارە.\nهاوكات ئەپڵ بەرهەمەكانی ئایفۆن هەشت و ئایفۆن هەشت پڵەسیشی ناساند.\nئایفۆن هەشت خاوەنی شاشەیەكی 5،5 ئینجییە و ئایفۆن هەشت پڵەس خاوەنی شاشەیەكی 4،7 ئینجییە كە هەردووكیان لە رێگەی وایەرلێسەوە بارگاوی دەكرێنەوە.\nهەردوو بەرهەمەكە خاوەنی كامێرای پشتەوەن بە كوالیتیی 12 مێگاپیكسڵ.\nبڕیارە 22ی ئەیلوول هەردوو بەرهەمەكە بخرێنە بازاڕەكانەوە و لە ئەمریكا نرخی ئایفۆن هەشت 699 دۆلار و ئایفۆن هەشت پڵەس 799 دۆلار دەبێت.\nئەم دوو بەرهەمە بە رەنگەكانی گۆڵد، خۆڵەمێشی و شینی ئاسمانی بەردەست دەبن.هەریەك لە iPhone X، iPhone 8، iPhone 8 Plus، Apple Watch 3 لە رێگەی وایەرلێسەوە بارگاوی دەكرێنەوە.\nئاماژە بەوە دەكرێت كە فرۆشتنی Apple Watch لەسەدا ٥٠ زیادی كردووە لەچاو ساڵی رابردوودا.Watch 3> كە بڕیارە لە ٢٢ی ئەیلولدا بكەوێتە بەردەستی كڕیاران لە ئەمریكا بە ٣٢٩ دۆلار دەفرۆشرێت.


ئەدێڵ لە بێلانەییەوە بۆتە ئەستێرەیەکی جیهانی | تودەی مەگەزین\nسێ شه‌ممه 16/07/2019 - 09:47 بەیانی\nماڵه‌وه هەواڵ جیهانی ئەدێڵ لە بێلانەییەوە بۆتە ئەستێرەیەکی جیهانی\nئەدێڵ لە بێلانەییەوە بۆتە ئەستێرەیەکی جیهانی\nلەلایەن: سۆرانبەروار: 4 مانگ لەمەوبەر هاوپۆل: جیهانی, هەواڵ, هونەرمەندانهیچ لێدوانێک نییە\nئەدێڵ گۆرانیبێژێکی دیاری بەریتانییە و هەوادارێکی زۆری هەیە لە زۆربەی وڵاتانی ئەوروپا و وڵاتانی تردا ، چیرۆکی ژیانی جێرۆکێکی پڕ کەسەر وخەماوییە و هۆکاری سەرکەوتنەکانی بە ڕێکەوت ناودەبات.\nئەدێڵ لەوکاتەی تەمەنی دوو ساڵ بووە باوکی دەستبەرداری خۆی و دایکی بووە، کاتێک ئەدێڵ لەدایکبووە دایکی تەمەنی تەنها ١٨ ساڵ بووە، بە تەنها ئەرکی بەخێوکردن و پەروەردەکردنی ئەدێڵی کچی لەئەستۆ گرتووە.\nلەگەڵ دایکیدا لەو ماڵانەدا ژیاوە کە موڵکی دەوڵەت بووە و زۆر شوێنی بینیوە و لێی ژیاوە، زیاتر لە ١٠ خوێندنگەی جیاوازی کردووە بەهۆی زۆر گواستنەوەی ماڵیان.\nئەدێڵ هەرگیز خەونی بەوەوە نەبینیوە لە داهاتوودا ببێتە کەسێکی بەناوبانگ، لە دوای تەواوکردنی خوێندن هەوڵیداوە هاوکاریی هاوڕێکانی بکات لە بەدیهێنانی خەونە هونەرییەکانیان، لەبری بەدیهاتنی خەونەکانی خۆی.\nبە ڕێکەوت هاوڕێیەکی سێ پارچە دەنگی ئەدێڵ لە ئینتەرنێت بڵاودەکاتەوە، کە سەرقاڵی ڕاهێنانی دەنگی بووە و هاوکاریی هاوڕێکانیی دەکرد، دوای دوو ساڵ کۆمپانیای تۆمارکردنی دەنگی یەکەم ئەلبومی ئەدێڵی تۆمارکردووە بە ناوی “١٩”، کە نزیکەی ١٠ ملیۆن کۆپیی لێ فرۆشرابوو.\nلەو ماوەیەدا ئەدێڵ دەکەوێتە داوی خۆشەویستیی پیاوێکەوە کە ١٠ ساڵ لە خۆی گەورەتر بووە، پەیوەندییەکی پتەویان هەبووە و کاریگەریی زۆری بەسەر ژیانی ئەدێڵەوە هەبووە، هەروەک خۆی دەڵێت “وایلێکردم پێگەیشتووبم.”\nدوای تێپەڕبوونی ١٨ مانگ پەیوەندییەکەیان کۆتاییهات و ئەدێڵ بە توندی دڵی شکا، دوای ماوەیەک هەستیکرد گۆشەگیرییەکی زۆر دایگرتووە، هەربۆیە ئازارەکانی کرد بە گۆرانییەک بە ناوی “کەسێک وەکو تۆ someone like you”.\nلە ٢٠٠١دا ئەدێڵ لە گۆرانیوتن دوورکەوتەوە و نەشتەرگەریی دەنگە ژێیەکانیی ئەنجامدا، لە ٢٠١٢دا بە شێوەیەکی بەهێزتر گەڕایەوە بۆ بواری هونەری و دەستی بە کارەکانی کردەوە، لە ئاهەنگی خەڵاتی گرامیدا لە ماوەی یەک شەودا شەش خەڵاتی بەدەستهێنا.\nئەدێڵ هەمیشە لەسەر شانۆ “ستەیج” ترسی هەیە و لێدانی دڵی زیاد دەکات، چەند جارێک ڕووبەڕووی ئەو ترسەی بووەتەوە، لەگەڵ ئەوەشدا ڕووبەڕووی ڕەخنەی میدیاکاران و بەشێک لە هەوادارەکانی بووەتەوە دەربارەی کێشی لەشی، تاوەکو ببێتە خاوەنی جەستەیەکی نمونەیی، بەڵام گرنگی بەو بابەتە نەداوە، لە وتەیەکیدا دەڵێت، “من گۆرانی بۆ ڕووخسار ناڵێم.”\nلە تەمەنی ٢٩ ساڵیدا نزیکەی ١٢ خەڵاتی گرامیی بردووەتەوە، زیاتر لە ملیۆنێک لە بەرهەمەکانی فرۆشراون، نازناوی یەکێک لە کاریگەرترین ئافرەتەکانی ساڵی پێ دراوە


هه‌رێم ڕێگرییه‌کان تێده‌په‌ڕێنێت بۆ گه‌یشتن به سه‌ربه‌خۆیى\nمافى چاره‌ى خۆنوسین: به‌و دوو ڕه‌گه‌زه‌ى (گه‌ل ) و (نیشتیمان) مسه‌وگه‌ر ده‌بێت ته‌واوى شه‌رعیه‌ت و یاسا و عورفه ئاسمانى و زه‌مینینییه‌کان دانى پێدا ده‌نێن. ده‌ستوورى نه‌ته‌وه یه‌کگرتووه‌کان (111) مادده‌ى له خۆ گرتووه ته‌نها دوو جار به شێوه‌یه‌کى ڕاسته‌خۆ باسى مافى چاره‌نوسى کردووه.\nله به‌ندى یه‌که‌مى ده‌ستوورو ئامانجه‌کانى نه‌ته‌وه‌یه‌گرتووه‌کاندا به‌م شێوه باس له مافى چاره‌نوس کراوه تێدا هاتووه " په‌ره پێدانى په‌یوه‌ندى دۆستانه نێوان گه‌لان له‌سه‌ر بنه‌ماى ڕێزلێنان مافه‌کانیان به مافى چاره‌ى خۆنۆسینیانه‌وه و گرتنه‌به‌رى هه‌ر ڕێبازێکى شیاو بۆ به‌رجه‌سته‌کردى ئاشتى"\nبه‌ندى نۆیه‌مى ده‌ستوورى نه‌ته‌وه یه‌کگرتووه‌کان که بۆ ڕونکردنه‌وه‌ى هاریکارى نێوده‌وڵه‌تى له ڕووى ئابوورى و کۆمه‌ڵایه‌تى ته‌رخان کراوه ئاماژه بۆ ئه‌وه ده‌کات " ڕێوشوێنه‌کانى نه‌ته‌وه یه‌کگرتووه‌کان له‌و بواره‌دا پشت به خواستى زه‌مینه خۆشکردن بۆ جێگیرى و خۆشگوزه‌رانى ده‌به‌ستێت که په‌یوه‌ستن بۆ به‌ستنى په‌یوه‌ندى ئاشتیخوازانه له نێو نه‌ته‌وه‌کان که له‌سه‌ر ئه‌و پره‌نسیپه بنیاد نرابێت که کار بۆ به‌رزڕاگرتنى مافه‌کانى گه‌لان ده‌کات به‌وه‌ى که هه‌ریه‌که‌یان مافى چاره‌نوسى خۆیان هه‌بێت".\nئه‌و گه‌له‌ى به شێوه‌ى ئاشتیانه داواى پیاده کردنى مافى چاره‌نوس ده‌کات ده‌بێت له ئاستێکى گونجاوى هۆشیارى سیاسى و پێشکه‌وتندا بێت و خاوه‌نى دامه‌زراوه شارستانیه‌کانى وه‌ک ( حزبى سیاسى و سه‌ندیکاو ڕێکخراوى کۆمه‌ڵگه‌ى مه‌ده‌نى و میدیاى ئازاد) بێت. به پێى یاساى گشتى نێوده‌وڵه‌تى ئه‌و گه‌له‌ى ڕێگه‌ى لێبگیرێت به شێوازى ئاشتیانه به مافى چاره‌نوس بگات، مافى خۆیه‌تى په‌نا بۆ شۆڕش و خه‌باتى چه‌کدارى ببات.\nگه‌لى کورد چه‌ندین شۆڕشى چه‌کدارى ئه‌نجامدا له دژى ده‌سه‌ڵاتى بێگانه له‌سه‌ر خاکى کوردستان له پێناو به وه‌ده‌ستخستى مافه‌کانیدا ، په‌نا بردنى کورد بۆ چه‌ک ده‌گه‌ڕێته‌وه بۆ ئه‌وه‌ى که داگیرکه‌ران دانیان به مافى کوردا نه‌ده‌نا و له‌گه‌ڵ ئه‌وه‌شدا مافه ڕه‌واکانى گه‌لى کوردیان پێشه‌ێل ده‌کرد و که‌وتبونه چه‌وساندنه‌وه‌ى کوردان و زیندان و ئه‌شکه‌نجه‌دان و ڕاوه‌دونان و ڕاگواستن بۆ ئه‌وه‌ى ناسنامه‌ى کورد له سه‌ر خاکى کوردستان بسڕنه‌وه، له کاتێکدا له ده‌ستوورى نه‌ته‌وه یه‌کگرتووه‌کان باس له مافى ئازادى و مافى چاره‌نوسى گه‌لان ده‌کات و ده‌وڵه‌تانى داگیرکه‌ر ئه‌و ده‌ستووره‌یان قبوڵ کردووه و له ژێر چه‌ترى ئه‌و ده‌ستوورده‌دا کۆبونه‌ته‌وه ، به‌ڵام پێشێلى ده‌ستوورى نه‌ته‌وه‌یه‌کگرتووه‌کان ده‌که‌ن له پێناو به‌رژه‌وه‌ندى خۆیاندا مافى گه‌لى کورد ناده‌ن و له‌گه‌ڵ ئه‌وه‌شدا بنه‌ما ئه‌خلاقیه‌کانیش پێشیل ده‌که‌ن ته‌نانه‌ت له کێشه‌کانى کوردا هیچ بنه‌مایه‌کى ئه‌خلاقى و یاسایى له‌به‌رچاو نه‌گیراوه.\nئه‌گه‌ر چى له‌مپه‌ره‌کانى به‌رده‌م سه‌ربه‌خۆى هه‌رێمى کوردستان زۆرن چ له ڕووى یاسایى و له ڕووى ناخۆیى و هه‌رێمه ئاسان نییه. ڕێگریه یاساییه‌کان ده‌کرێته به دووبه‌شه‌وه یه‌که‌میان په‌یوه‌ندى به یاسایى نێوده‌وڵه‌تییه‌وه هه‌یه که تائێستا هه‌رێمى کوردستان وه‌ک گه‌ل دانی پێدا نه‌نراوه به زه‌حمه‌ت ده‌توانێت بڕیاربدات له سه‌ر چاره‌نوسى خۆى و به‌بیانوو ڕاگه‌یاندنى سه‌ربه‌خۆی. دووه‌م په‌یوه‌ندى به ده‌ستوورى عێراقى فیدراڵه‌وه هه‌یه کورد نه‌یتوانیوه له‌و ده‌ستووردا زامنى سه‌ربه‌خۆى خۆى بکات ، به‌ڵام سه‌رکه‌وتن به‌سه‌ر ئه‌م دوو گرفته‌دا محاڵ نییه له مێژوودا چه‌ند نه‌ته‌وه و هه‌رێمێک هه‌بوون سه‌ره‌ڕاى ئه‌و دوو کۆسپه‌وه توانیوایانه سه‌ربه‌خۆى خۆیان ڕابگه‌یه‌نن و پارێزگارى له ده‌وڵه‌ته‌که‌یان بکه‌ن وه‌ک ( قه‌رباغ 1991 له ئازه‌رباینجان ) و ( کۆسۆڤۆ 2008 له له سربیا ) و (قوبروسى باکور 1983 له قوبورس ) و (تایوان 1949 له چین ) چه‌ندین ده‌وڵه‌تى تر کوردیش ده‌توانێت جیا بێته‌وه له عێراق به‌و ڕێگا ئاشتیانه‌ى گرتویه‌تیه به‌ر که ئه‌ویش گشتپرسییه بریاره له 25/9/2017 ئه‌نجامى بدات بۆ سه‌ربه‌خۆى هه‌رێمى کوردستان ئه‌توانێت پارێزگاریشى لێبکات ، چونکه ئێستا کورد له ڕووى دبلۆماسییه‌وه پێشکه‌وتنى زۆرى به خۆییه‌وه بینیه‌وه له‌گه‌ڵ ئه‌وه‌شدا له هاوپه‌یمانیه‌تێکى زیاتر له 65 ده‌وڵه‌تییه که زلهێزه‌کانى دوونیا تێدان ئه‌و هاوپه‌یمانیه‌تییه له دژى تیرۆر ده‌جنگ، کوردیش له‌و سه‌نگه‌ره‌یه دژ به تیرۆر ده‌جنگێت ، بۆیه ده‌کرێت کورد سه‌رکه‌وێت به‌سه‌ر ئه‌و گرفته یاساییانه‌ى که ڕێگره له سه‌ربه‌خۆیى، چونکه زۆر ده‌وڵه‌ت دروست بوون له چوارچێوه‌ى فیدراڵیدا بوون و بوون به چه‌ند ده‌وڵه‌ت سه‌ره‌ڕاى رێگریه یاساییه‌کان توانیویان ده‌وڵه‌ت دروست بکه‌ن و پارێزگارى له سه‌روه‌رى ده‌وڵه‌ته‌که‌شیان بکه‌ن و به‌رده‌وامى پێبده‌ن وه‌ک ( یوغسلافیا 1946 و بۆرما 1948 و لیبیا 1991 و مالى 1959 و و کۆنکۆ 1960 و کامیرۆن 1961 و مۆنتینیگرۆ 1992 له‌م چیوار چێوه‌یه‌دا ده‌رفه‌تێکى باشه بۆ هه‌رێمى کوردستان بۆ ڕاگه‌یاندنى سه‌ربه‌خۆى چونکه ده‌وڵه‌تى عێراق له‌و په‌ڕى لاوازیدایه و هه‌نگاوێکى باشه بۆ هه‌رێم .\nپاساو نییه بۆ بارودۆخى ناوخۆیى که له ئێستادا که گشتپرسى ڕه‌تبکرێته‌وه به بیانوى بونى گرفتى سیاسى و ئیدارى و کارگێڕى هه‌رێم له کاتێکدا له ساڵى 2005 له گشتپرسى نافرمیه‌که‌دا ده‌نگده‌ران زیاتر له 98% ده‌نگیاندا به سه‌ربه‌خۆى هه‌رێم له کاتێک دۆخى هه‌رێم به جۆرێک بوو هیچ باشتر نه‌بوو له له‌وه‌ى ئێستادا هه‌یه، بۆیه هه‌لێکى گونجاوه بۆ باشوورى کوردستان بۆ سه‌ربه خۆى و جیابوونه‌وه له عێراق، چونکه له ئێستادا عێراق له ڕووى ناخۆ و ده‌ره‌وه گرفتارى ده‌یان کێشه‌یه که توانای ئه‌وه نییه خۆى لێ ده‌راز بکات، ده‌رفه‌تێکى گونجاو بۆ سه‌ربه‌خۆى هه‌رێم.\nبه پێى ڕاپرسییه‌کى (زانکۆى ئه‌مریکى له دهۆک) له 84% دانیشتوانى هه‌رێمى کوردستان به ناوچه کوردستانیه‌کانى ده‌ره‌وه‌ى سنورى هه‌رێم ده‌نگیان به‌سه‌ربه‌خۆى هه‌رێم داوه و له 87% دانیشتوانى ناوچه کوردستانیه‌کانى ده‌ره‌وه‌ى سنورى هه‌رێم له‌گه‌ڵ سه‌ربه‌خۆى هه‌رێمن و زیاتر له نیوه‌ى عه‌ره‌ب و تورکمانه‌کانى ناوچه کوردستانییه‌کانى ده‌ره‌وه‌ى سنورى هه‌رێم له‌گه‌ڵ سه‌ربه‌خۆى هه‌رێمن و له 90% مه‌سیحیه‌کانى کوردستان له‌گه‌ڵ سه‌ربه‌خۆی هه‌رێمن. ئه‌مه ده‌رخه‌رى ئه‌و ڕاستیه‌ن که کوردستانیان له‌گه‌ڵ جیابونه‌وه‌دان و بۆیه گشتپرسى سه‌رکه‌توو ده‌بێت ، به‌ڵام ئه‌وه‌ى ده‌مێنێه‌ته‌وه سه‌ر سه‌رکرده سیاسییه‌کان چۆن مامه‌ڵه به ئه‌نجامى گشتپرسیه‌که‌وه ده‌که‌ن و پشتیوانى نێوده‌وڵه‌تى بۆ به ده‌ست ده‌هێنن و تا هه‌نگاوه‌کانى سه‌ربه‌خۆى به خێراى تێپه‌ڕێت و کوردیش ده‌وڵه‌تێکى بۆ دروست ببێت له باشوورى کوردستان.\nئه‌وه‌ش خراوه‌ته ڕوو که زلهێزه‌کان ڕایان نه‌گه‌یاندووه که دژى سه‌ربه‌خۆى هه‌رێمن و له‌گه‌ڵ ئه‌وه‌ش چه‌ندین ده‌وڵه‌ت و گه‌وره به‌رپرى ده‌وڵه‌تان پشتیوانیان بۆ سه‌ربه‌خۆى هه‌رێم ڕاگه‌یاندووه نمونه‌شیان ده‌وڵه‌تى ئیسرائیله که پشتوانى خۆى بۆ سه‌ربه‌خۆى هه‌رێمى کوردستان ده‌ڕیوه ئه‌م ده‌وڵه‌ته کاریگه‌رى ده‌بێت له‌سه‌ر له‌سه‌ر ئه‌وروپا و ئه‌مریکا بۆ پشتیوانیکردن له سه‌ربه‌خۆى هه‌رێمى کوردستان.\nبنیامین ناتانیاهۆ پشتیوانى وڵاته‌که‌ى بۆ سه‌ربه‌خۆى هه‌رێمى کوردستان ڕاگه‌یاندووه و رایگه‌یاند کورد مافى خۆیه‌تى ده‌وڵه‌تى هه‌ربێت.\nبیرنارد کوشنیر ئه‌ندازیارى ده‌رچونى بڕیارى 688 ئه‌و بڕیاره‌ى نه‌ته‌وه‌یه‌کگرتووه‌کان ناوچه‌ى دژه فڕنى سه‌پاند بۆ ڕێگریه‌کانى رژێمى به‌عس بۆ هێرشکردنه سه‌رخاکى هه‌رێم له تازه‌ترین لێدوانیدا ڕایگه‌یاند ئه‌گه‌ر نه‌ته‌وه‌یه‌کگرتووه‌کان بۆ ده‌وڵه‌تى کوردى هاوکار نه‌بێت و قبوڵى نه‌کان به پاساوى یاسا، ده‌ڵێت پێویسته یاساکان بگۆڕدرێت، چونکه هه‌ڵه‌یان تێدایه.\nڕه‌نگه ئه‌وه‌ى ده‌وترێت له ڕاگه‌یاندنه‌کانه‌وه له لایه‌ن هه‌ندێک به‌رپرسى وڵاتان له باره‌ى یه‌ک پارچه‌ى خاکى عێراق له‌به‌ر ڕاى گشتى ناخۆى وڵاته‌که‌یان بێت. ئه‌گینا له ڕاستیدا دژ به سه‌ربه‌خۆى کوردستان نین، چونکه له‌وه گه‌شتوون کورد مافى خۆیه‌تى ببێت به ده‌وڵه‌ت و ده‌وڵه‌تانى هه‌رێمیش سه‌ربه‌خۆى هه‌رێم به مه‌ترسى نازانن، چونکه له ڕابردوودا کورد ئه‌وه‌ى سه‌لماندووه له ڕووى ئابووریه‌وه قازانجى زۆرى هه‌بوو بۆ وڵاتان و کارى له‌سه‌ر به‌رژه‌وه‌ندى دوولایه‌نه کرد و نه‌بووه‌ته مه‌ترسى له‌سه‌ر هیچ ده‌وڵه‌تێک، سه‌ربه‌خۆش هه‌رێمى کوردستان خه‌ونى چه‌ندین ساڵه‌ى کوردان وه‌دى دێت.


فیلمێكی دۆكیومێنتەری دەربارەی سۆشیال میدیا\nلەگەڵ هاوڕێكانت یان كەسوكارت دانیشتویت بۆ نانخواردنی بەیانیی، نیوەڕۆ یان ئێوارە و چەند جارێك دەست بۆ مۆبایلەكەت دەبەیت. دوو رەسم دەگریت و سناپێك دەكەیت، ڤیدیۆیەك دەبینیت و دەمودەست لەگەڵ گروپی هاوڕێكانت شەیری دەكەیت.\nدایكت یان هاوسەرەكەت بانگت دەكات بۆ سەر سفرە، ئەو خەمێتی نانەكەت سارد ببێتەوە و تۆ سەرقاڵی مۆبایلەكەتی. تا ئەگەیتەسەر سفرەكە، چەند جارێك بانگت دەكات.\nئارام و بێ دەنگ دانیشتویت، لە خۆت رازییت، كاتێك دەزانیت توشی كێشەیەكی دەرونیی بویت و كەوتویتەتە شەڕ لەگەڵ جەستەی خۆت، بۆ نمونە لوتت، مەسڕەفكە و بیگۆڕە.\nخەیاڵت، حەز و ئارەزووەكانت، تەنانەت مەزاجت لە ژێر كاریگەریی سۆشیال میدیادان و بڕیارەكانیشت تا رادەیەكی زۆر دیزاین كراون.\nلەم سەردەمەدا دووركەوتنەوە لە مۆبایل لە سەخترین بڕیارەكانە.\nئایا ئەمانە تەنها ئالودە بوونن؟ نەخێر، مەسەلەكە زیاترە لە ئالودەبون. هێزێك هەیە ئاراستەت دەكات بەو شێوەیەی دەیەوێت.\nئەو هێزە كێیە و چی دەوێت و بۆ وادەكات؟\nلە فیلمی دۆكیومێنتەری دایلەمای كۆمەڵایەتیی (the social dilemma)، بەشداربووان كە هەموویان خەڵكی بە ئەزمونی بوارەكەن، ئەوە رووندەكەنەوە ئەمڕۆ سۆشیال میدیا (فەیسبوك، ئینستاگرام، گوگڵ، هتد) تەنها ئالودەی خۆیانمان ناكەن، بەڵكو ئاراستەمان دەكەن و لە بەرژەوەندیی خۆیان دەمانخەنەگەڕ.\nسوپەردیزاینەرەكانی سۆشیال میدیا خولەك بە خولەك زانیاریی لەسەر بەكارهێنەرانیان كۆدەكەنەوە. وەزیفەی سەرەكییان ئەوەیە بە هەر رێگایەك بێت تۆ بە سۆشیال میدیاوە ببەستنەوە. ئەوەی بۆ ئەوان گرنگە تەنها یەك شتە: ببیت بە یوزەری سۆشیال میدیا، بۆ ئەمەش ورد ورد چاودێریت دەكەن: حەزت لە سەیری چ ڤیدیۆیەك، فۆتۆیەك، نوسینێك، لینكێكە، رێك ئەوەت بۆ دەنێرن تا توانای بەرەنگاریی لە تۆدا تێكدەشكێت و ئەبیت بە یوزەریان، بە مرۆڤێك بە دەست ئەوانەوەیت.\nبۆچی ئەم ئیشە دەكەن؟\nچونكە سۆشیال میدیا بازاڕە نەك شوێنێكی ئازاد و قازانج و كەڵەكەكردنی سامان پایە سەرەكییەكەیتی. ئەوەی پارەی سۆشیال میدیاش دەدات كۆمپانیاكانی ریكلامكردنن. كێ هێندەی ئەوان لەم دنیایەدا دەوڵەمەندە؟\nكەڵەكەكردنی قازانج لە ئەزەلەوە فێڵی خۆی هەبووە، یەكێكیان ئەوەیە ئایدیۆلۆجیایەك، گوتارێكی سیاسیی و كۆمەلایەتیی لە پشتییەوە بێت. ئەگەر بۆ هەندێك "رزگاربون لە داگیركەر" كەرەستەی دەوڵەمەندبوونە، ئەوا بۆ سۆشیال میدیا فێڵەكە فرەڕەهەندترە.\nیەكێك لە جیاوازییەكانی ئەم بازاڕە لەگەڵ بازاڕە تەقلیدییەكانی دیكە ئەوەیە توانای هەیە خۆی وەك كەرەستەیەكی شۆڕشگێڕیی نمایش بكات، گوایە بە دەست شۆڕشگێڕانەوەیە لە دژی حكومەتەكانیان. بەبێ ئەوەی هەست بە خۆت بكەیت، خۆت لەناو جەرگەی خۆپیشاندانێكدا دەبینیتەوە، هاوار دەكەیت، پەلاماری هاوڕەگەزەكانت دەدەیت، شەڕی دەستەوئێخە دەكەیت، هتد، دواتریش خۆتت لێ دەبێت بە پاڵەوان. دەتدەن بە گژ داروبەرددا بە پاساوی جیاواز.\nئەوەی لە پشتی جوڵاندنی تۆوەیە كەمتر هۆشیارییە، زیاتر ئەو ئاگرەیە سۆشیال میدیا لە ناختدا كردویەتییەوە، ئەویش دوای ئەوەی زانیاریی لەسەر تۆ كۆكردۆتەوە و تێگەیشتوون لەوەی لەوانە نیت كە بە باسی جوانكاریی و سناپ بجوڵێنرێیت، بەڵكو لەوانەیت پێویستت بەوەیە وەك شۆڕشگێڕ خۆت نمایش بكەیت، یان یاخییەكیت و نادادپەوەریی قبوڵ ناكەیت، یان بەرگریی لە میللەت و تایفەكەی خۆت دەكەیت. لەم ئاستەدا، سۆشیال میدیا نایەكانگیریی كۆمەڵایەتیی دروست كردووە.\nسوشیال میدیا خاڵی لێكچوونی هەیە لەگەڵ ئایینەكاندا. جیاوازییەكەی لەگەڵ ئایینە ئاسمانییەكاندا دوو شتە. یەكەمیان خوداكانی لەسەر زەوییە و دووەمیان لە ئاسمان.\nیەكەمیان هەموو سەعاتێك و دووەمیان داوای چەند جارێك رۆژ و تاعەتت لێ دەكات لە رۆژێكدا .\nزیاتر لەسەری ناڕۆم، قسەكە ئەوە نییە ئەكاونتەكەت دابخەیت، یان كەمتر بێیتە سۆشیال میدیا، یان لەبەرچاوتی بخەم، بەڵكو دوو شتە:\nیەكەم، تێگەیشتن لەم بازاڕە ئەو هۆشیارییە دەچێنێت كە هەمیشە لەلایەن سیستم و پیاوەكانییەوە نەجولێنرێیت، كەسایەتیی خۆت و بڕیاری خۆتت هەبێت، ئەوەیە سنوری داگیركردنەكەت بەرتەسك بكەیتەوە.\nدووەم، كۆمپانیاكانی سۆشیال میدیا ملكەچی یاسا و رێنمایی ئینسانیی بكرێت، باجیان لێ وەربگیرێت، هتد.\nبینینی فیلمەكە شتی زۆر زیاترت پێ دەڵێت. هیوادارم ژێرنوسی كوردیی بخرێتەسەر ئەگەر نەخراوە.\nكارێكی بە نرخ دەبێت ئەوانەی كاریگەرییان هەیە لەسەر كۆمەڵگەی ئێمە (لەوانەش مامۆستایانی پەروەردە و فێركردن، میدیاكاران و مامۆستایانی ئاینیی) قوڵ رۆبچنە ناو ریشەی گەشەی تەكنۆلۆجیی و باشیی و خراپییەكانی بۆ جیلی نوێ بەتایبەت و خەڵك بە گشتیی لە گۆشەیەكی بەرفراوانی ئینسانییەوە، نەك خێڵەكیی و مەزهەبیی بەرتەسكەوە، شیی بكەنەوە.


بەڕێوەبەری گشتیی پۆستە و گەیاندن لەوەزارەتی گواستنەوەی هەرێمی کوردستان ڕایگەیاند، دەستەی گەیاندن و پەیوەندییەکانی حکومەتی عێراق نەیتوانیوە لەماوەی ڕابردوودا ئەوە بسەلمێنێت کە کۆمپانیاکانی ئینتەرنێت لەهەرێم تێوەگلابن لە بەقاچاخبردنی تۆڕەکە بۆ ناوچەکانی دیکەی عێراق.\nکاروان ڕەزا، بەڕێوەبەری گشتیی پۆستە و گەیاندن لەوەزارەتی گۆاستنەوەی هەرێمی کوردستان ( 23ی تشرینی یەکەمی 2020) لە لێدوانێکیدا بەناس کوردی ڕاگەیاند: " لەماوەی ڕابردوودا هاوکاری تەواوی حکومەتی عێراقمان کردووە لەسەرو بەندی ڕاگەیاندنی پڕۆسەی شۆک کە ناسراوە بە( صدمة) بۆ نەهێشتنی بەقاچاخبردنی تۆڕی ئینتەرنێت".\nوتیشی: "دەستەی گەیاندن و پەیوەندییەکانی عێراق تائێستا نەیتوانیوە ناوی هیچ کۆمپانیایەکی هەرێمی کوردستان بەفەرمی دیاری بکات و ئاشکرای بکات کە کاری نایاسایی کردووە و تێوەگلاوە لە بەقاچاخبردنی تۆڕی ئینتەرنێت بۆ ناوچەکانی دیکەی عێراق، بەتایبەتی ناوچەکانی موسل، کەرکوک، سەلاحە دین و دیالە".\nئاماژەبەوەشکرد: "حکومەتی عێراق تەنانەت ئەو سزایانەشی دیارینەکردووە ئەگەر هاتوو کۆمانیایەکی ئینتەرنێت دەستی هەبووبێت لە بەقاچاخبردنی تۆڕەکە و تائێستا هیچ ڕێنماییەکی لەوبارەیەوە یاخود نووسراوێکی فەرمی ئاڕاستەی ئێمە نەکراوە".\nئەمە لەکاتێکدایە کە پێشترعادل سلمان فەهد، ئەندامی ئەمیندارێتی دەستەی گەیاندن پەیوەندییەکانی عێراق لە لێدوانێکی تایبەتدا بە ناس کوردی ڕاگەیاندبوو: "ماوەی چوارساڵ زیاترە ئینتەرنێت لەڕێگەی ناوچە سنورییەکانی نێوان حکومەتی فیدراڵی و حکومەتی هەرێمی کوردستانەوە بەقاچاخ دەهێنرێتە ناوچەکانی ژێر کۆنتڕۆڵی حکومەتی فیدڕاڵییەوە".\nئەو بەرپرسە عێراقییە ئەوەشی وتبوو: "ئەو لایەنانەی کە کاری بەقاچاخبردنی ئینتەرنێت دەکەن بەنیوەی نرخی دیارکراوەی فەرمی وەزارەتی پەیوەندییەکانی عێراق دیفرۆشن، بەهۆی بەقاچاخبردنی ئینتەرنێت لەڕێگەی هەرێمی کوردستانەوە مانگە حکومەتی عێراق 20 ملیۆن دۆلار زیانی پێدەگات کە لە ئێستادا 60%ی ئینتەرنێت لە عێراق قاچاخە".\nلای خۆشییەوە ئازاد عومەر، بەڕێوەبەری دیوانی وەزارەتی گواستنەوە گەیاندنی حکومەتی هەرێمی کوردستان بۆ ناس کوردی ئەوەی خستبووەڕوو: "پێش 16ی ئۆکتۆبەر بە ڕەزامەندی حکومەتی عێراق ئەو ناوچانەی کە لەژێر کۆنتڕۆڵی هەرێمی کوردستاندا بوون ئینتەرنێتیان لە هەرێمەوە وەردەگرت".\nئەوەشی وتبوو: "کۆمپانیاکانی ئینتەرنێت لە هەرێمی کوردستان کۆمپانیای موڵەت پێدراون لەلایەن حکومەتی عێراقی و حکومەتی هەرێمی کوردستانەوە، هەر لەهەمان سەرچاوەش ئینتەرنێت دەهێنن کە حکومەتی عێراقی خۆی لێوە ئەنتەرنێت دەهێنێت".


کێشەیەکم هەیە لە play store\n« گه‌ڕانه‌وه 1 ... 33 34 35 36 37 ... 176 داهاتوو »\nزۆر سوپاس براکەم زۆر سوپاس\nئەگەر حەزت لە یاری بەهیز و فکرییە وەرە ئیرە\nتکاییە هاورییان یارمەتی تکاییە\nهەر چ یارییکت دەوی لە پلەی ستۆری بە خۆرایی داونلۆدی بکە\nتکاییە هاورییان زۆر پیویستم بە یارماتییە\nهاورییان زۆر پیویستم بە یارمەتییە\nزۆر پیویستم بە یارمەتیە\nئەگەر ئەو کیشەیەت هەیە لە GTA Vوەرە ئیر\nپیویستم بە یارمەتیە لە GTA V\nتکایە پیویستم بە یارمەتیە\ntkaya zor pewestmba yarmatya\nبراکەم زۆری پیدەجیت تا لادەکەویت\nبرا ئه‌وه په‌یوه‌ندی به ڕۆته‌وه نیه رۆتیش مه‌سره‌وه ......تاریخه‌كه‌ی بكه به 2018 چاك ئه‌بێت\n(06-09-2015, 02:38 AM)Harem Harde نوسراوه: برا ئه‌وه په‌یوه‌ندی به ڕۆته‌وه نیه رۆتیش مه‌سره‌وه ......تاریخه‌كه‌ی بكه به 2018 چاك ئه‌بێت\nبرام مەبەستت لە چ یە ؟\nبریار مه‌به‌ستم ئه‌وه بو كه هه‌ندێك وتویانه ڕۆت بسڕه‌وه ئه‌وه په‌یوه‌ندی بیڕۆته‌وه نیه منیش مه‌به‌ستم ئه‌وه بو كه تاریخه‌كه‌ی بكات به 2018 چاك ئه‌بێت ئه‌گه‌ر نا ڕوێگای تر هه‌یه بۆ چاك كردنی ئه‌و كێشه‌یه\n(06-09-2015, 03:51 AM)Harem Harde نوسراوه: بریار مه‌به‌ستم ئه‌وه بو كه هه‌ندێك وتویانه ڕۆت بسڕه‌وه ئه‌وه په‌یوه‌ندی بیڕۆته‌وه نیه منیش مه‌به‌ستم ئه‌وه بو كه تاریخه‌كه‌ی بكات به 2018 چاك ئه‌بێت ئه‌گه‌ر نا ڕوێگای تر هه‌یه بۆ چاك كردنی ئه‌و كێشه‌یه\nوایە برام سوپاس بۆ وەلام دانەوت\nکاک harem harde راگایی تر وەکو چی\nhare dabe aw apanae paewandean ba google play storyawa haea dabe update bkaetawa awae xom wabw hech keshae na mene\nپیوستم به یاری GTA 5 یه بۆ ئه‌ندرۆید\nرووت کردنی galaxy بەئاسانترین شئوە\nئه‌وه‌ش هاكى يارى clash of kings\nawa bo site localhost nakreatawa\nسایتێك بۆ یاری\nدابه‌زاندنی ئه‌پلیه‌كه‌یشن بۆ ئه‌ندرۆید\nسایتێكی باش بۆ ڕه‌سمی HD\nدروسکردنی مالپەربە فری به ڤیدیۆ\nعاشقی بێ دڵ ده ناڵی ، مه یلی گریانی هه یه\nبێ شکه تریشقه تاوی بارانی هه یه\nbra jwanakam abet aw appanae ka paewande ba play storeawa haea update bkae etr datwane daxle be\nنەوەڵڵە ئازیزم هەر ئەوەنە ریگا هەیە ،،،\nمشکیلە یان لە ئیمەیڵە یان لە بەرنامەی پلەی ستۆرە برای بەرێزم.\nplay story rawa khalid 1 760 07-11-2017, 05:25 AM\nچۆن فیلمەکانی play store دابەزینم diyarhadad 2 1،053 01-31-2017, 07:32 AM\n. چون وابکه م play store بوو هه میشه ی ببیت به ئه مریکی recar 15 2،894 11-03-2016, 05:24 PM\nkishayake zor saerm haya la play store mster shadow 1 823 10-12-2016, 03:09 AM\nهاوڕئیان من play story u youtubm تێک چوە S.A.R.Y.AS 4 1،418 09-21-2016, 01:22 PM\nكئشه م هه يه له play story hacker akrayi 2 1،145 05-09-2016, 01:22 PM\nkesha la play stor hacker akrayi 3 1،062 05-07-2016, 12:30 PM\nسڵاو هاورێیان تکایە یارمەتی google play Vailan 2 994 02-24-2016, 09:57 PM\nپێویستم به‌كارتێكی (google play)ه Leo zhiran 5 2،005 01-01-2016, 01:02 PM


ئايا فرۆشتنی په‌رتووكی سیاسی و ڕۆمانی شانۆیی دروسته - كوردی سۆرانی - موحه‌مه‌د صاڵح المنجد\nPDF 186.4 KB 2019-05-02\nئايا فرۆشتنی په‌رتووكی سیاسی و ڕۆمانی شانۆیی دروسته\nپرسیار : من ژماره‌یه‌ك په‌رتووكم هه‌یه كه په‌رتووكی ئاینی نین، وه‌ك په‌رتووكی سیاسی و ئابووری و مێژوویی، هه‌روه‌ها ژماره‌یه‌ك په‌رتووكی ڕۆمانی شانۆیی عه‌ره‌بی و جیهانیشم هه‌یه، ئایا دروسته من ئه‌م په‌رتوكانه بفرۆشم و به پاره‌كه‌یان په‌رتووكی تری ئاینی پێ بكڕم، یان پاره‌كه‌ی بكه‌م به خێر و صه‌ده‌قه ؟\nئه‌صڵ له كڕین و فرشتندا ئه‌وه‌یه كه حه‌ڵاڵ و دروسته، ئه‌ویش به به‌ڵگه‌ی ئه‌و ئایه‌ته‌ی كه خوای گه‌وره ده‌فه‌رموێت : ▬ وَأَحَلَّ اللَّهُ الْبَيْعَ وَحَرَّمَ الرِّبَا ♂ [ البقرة : 275 ] واتا : خوای گه‌وره كڕین و فرۆشتنی حه‌ڵاڵ كردووه و ڕیبا و سوو خواردنیشی حه‌رام و قه‌ده‌غه كردووه، جه‌صاص له ڕاڤه‌ی ئه‌م ئایه‌ته‌دا ده‌ڵێت : ئه‌م ئایه‌ته گشتیره بۆ هه‌موو جۆره‌كانی كڕین و فرۆشتن [أحكام القرآن 2 / 189 ] .\nئه‌مه‌ی ووتمان حوكمێكی گشتگیره، به‌ڵام ئه‌گه‌ر هاتوو ئه‌و كاڵایه‌ی كه ده‌فرۆشرێت كاڵایه‌كی حه‌رام بوو، یان زۆربه‌ی جار له حه‌رامدا به‌كار ده‌هێنرا، ئه‌وه له‌م كاته‌دا دروست نییه كڕین و فرۆشتنی پێوه بكرێت و ده‌ستا وده‌ست بكات له‌نێو خه‌ڵكیدا، جا له‌سه‌ر ئه‌مه ئه‌و په‌رتووكانه‌ی كه تۆ باست كردوون له دوو حاڵه‌ت به‌ده‌ر نییه .\nیان ئه‌وه‌تانێ ئه‌و په‌رتوكانه كۆمه‌ڵه په‌رتوكێكی به سوودن بۆ ئه‌و كه‌سانه‌ی ده‌یخوێننه‌وه، هه‌رچه‌ند په‌رتووكی غه‌یره ئاینییش بن، وه‌ك په‌رتووكی مێژووی و سیاسی و فیزیا و بیركاری و هاوشێوه‌كانیان، و به پێی بۆچوون و علمی خۆت ئه‌و په‌رتوكانه درۆ و ده‌له‌سه و بڵاوكردنه‌وه‌ی فاحیشه و خراپه‌كاری و چاوبه‌ست له‌خه‌ڵكی له‌خۆ ناگرن، ئه‌وا حوكمه‌كه‌ی وه‌ك له‌سه‌ره‌تاوه باسمان كرد له‌سه‌ر ئه‌صڵی بنه‌ما شه‌رعیه‌كه‌یه كه ئاماژه‌مان پێدا كه ئه‌صڵ له كڕین و فرۆشتندا دروستی و حه‌ڵاڵیه‌ته، جا ئه‌گه‌ر هاتوو دروست بوو كڕین و فرۆشتنی پێوه بكرێت، بێگومان دروستیشه به پاره‌كه‌ی هه‌رچیه‌ك به‌رژه‌وه‌ندی دین و دونیاتی تێدایه بیكڕیت و به‌كاری بهێنیت .\nبه‌ڵام ئه‌گه‌ر هاتوو ئه‌م په‌رتوكانه خۆیان له‌خۆیاندا هه‌ر حه‌رام بوون، یان زیانی به خوێنه‌ره‌كه‌ی ده‌گه‌یاند، به‌شێوه‌یه‌ك درۆ و ده‌له‌سه و ته‌زویر وفێڵ كردنی واقیع و ثه‌وابته ئاینی و شه‌رعه‌یكانی تێدا بوو، یان زیانی به ڕه‌وشت و ئاین و بیروباوه‌ڕی خه‌ڵكی ده‌گه‌یاند، یان شه‌رم و شكۆی لای ئافره‌تان نه‌ده‌هێشت و مانای پیاوه‌تیشی لای پیاوان لاواز ده‌كرد، هه‌روه‌ك چۆن ئه‌مه حاڵی زۆرێك له‌و ڕۆمانه عه‌ره‌بی و بیانیانه‌یه كه له بازاڕه‌كاندا ده‌فرۆشرێن، ئه‌م جۆره له په‌رتووك حه‌رامه كڕین و فرۆشتنیان پێوه بكه‌یت، نه‌ك هه‌ر هێنده بگره پێویسته له‌ناویش ببرێن، وه دروست نییه بیانفرۆشیت و سوود له پاره‌كه‌ی وه‌ربگریت، چونكه پێغه‌مبه‌ریش ( صلی الله علیه وسلم ) فه‌رموویه‌تی : « إن الله إذا حرَّم على قومٍ شيئاً حرَّم ثمنه » [ رواه أحمد ( 2956 ), وصححه الألباني في " غاية المرام " ( 318) ] واتا : بێگومان خوای گه‌وره كاتێك شتێك له‌سه‌ر گه‌لێك حه‌رام و قه‌ده‌غه ده‌كات، له‌هه‌مان كاتیشدا پاره‌كه‌شی هه‌ر حه‌رامه .\nخوای گه‌وره له‌هه‌مووان شاره‌زا تره .


نووچە نێت | ڕاستگۆیی بێ لایەنی| ژووری ئۆپەراسیۆنی پارێزگای هەولێر ڕاگەیاندراوێکى بڵاوکردەوە\nژووری ئۆپەراسیۆنی پارێزگای هەولێر ڕاگەیاندراوێکى بڵاوکردەوە\nMarch 2021 02\nژووری ئۆپەراسیۆنی پارێزگای هەولێر پارێزگاى هەولێر کۆبووە\nژووری ئۆپەراسیۆنی پارێزگای هەولێر ئەمڕۆ ئێوارە لە دیوانى پارێزگاى هەولێر کۆبووە، چوارە بڕیارى نوێى دەربارەى شێوازەکانى خۆپارێزى لە پارێزگاى هەولێر دەرکرد.\nبەپێى ناوەڕۆکى بڕیارەکانى ژووری ئۆپەراسیۆنی پارێزگای هەولێر، پێویستە سەرمە شوێنە مەدەنی و حکوومییەکان تەواوى مەرجە تەندروستییەکان جێبەجێ بکەن، هەروەها لە ڕاگەیاندراوەکەى ژووری ئۆپەراسیۆنی پارێزگای هەولێر هاتووە، دەبێ سەرجەم چێشتخانە و کافتریاکان خزمەتگوزارییەکانیان لە دەرەوە و ناو باخچەکان پێشکەش بکەن.\nدەقی راگەیاندراوەکەى ژووری ئۆپەراسیۆنی پارێزگای هەولێر:\nئێوارەی ئەمڕۆ سێشەمە 2021.3.2، به‌سه‌رپه‌رشتی ئومێد خۆشناو، پارێزگاری هەولێر و بەئامادەبوونی ئەندازیار عەلی ڕەشید، سەرۆکی ئەنجومەنی پارێزگای هەولێر، ژووری ئۆپەراسیۆنی پارێزگای هەولێر بۆ بەرەنگاربوونەوەی ڤایرۆسی کۆرۆنا، لەدیوانی پارێزگا کۆبووە و وێڕای پابەند بوون بە بەیانی ژمارە (8)ی ساڵی 2021ی وەزارەتی ناوخۆی حکومەتی هەرێمی کوردستان و سەرجەم بڕگەکانی، گەیشتە ئەم بڕیارانەی لای خوارەوە:-\n- هۆڵ ڕووبەری (500)م2، نابێت لە (60) کەس زیاتری تێیدا ئامادەبێت.\n- هۆڵ ڕووبەری (1000)م2، نابێت لە (120) کەس زیاتری تێدا ئامادەبێت.\nئەم بڕیارانە لەکاتژمێر (12)ی ئەمشەو (2 ) لەسەر(3)ی (3)ی 2021، دەچێتە بواری جێبەجێکردنەوە.\nMarch 2021 01\nپارێزگارى هەولێر: ڕێنماییەکانى خۆپارێزى گۆڕانکارى بەسەردا دێت و ڕێکارەکان توندتر دەبن\nگەورەترین نەخۆشخانەى چاودێرى چڕ لە هەولێر کرایەوە و وەزیرى تەندروستیش هۆشدارى دەدات\nوەزارەتى ناوخۆى حکوومەتى هەرێمى کوردستان (13) بڕیارى نوێى دەرکرد\nلە ٦٠٪ ی دانیشتووانی هەولێر کارتی دەنگدانیان نوێ کردۆتەوە\nراکان جبووری دادگايى دەکرێت\nله‌باره‌ى هێرشه‌كانى سه‌ر هه‌ولێر سه‌رۆكایه‌تى په‌رله‌مان لیژنه‌كانى خۆى راده‌سپێرێت\nمەسرور بارزانی لە گفتوگۆ لەگەڵ شەرق ئەوسەت: پێویستیمان بە هاوپەیمانێتی نێودەوڵەتی هەیە\nلە سلێمانى تەقینەوەیەک روویدا، بەهۆیەوە کوژراو و برینداریش هەیە\nد. رێواز فایق: هەولێر وەک قەڵا قایم و وەک ورەی پێشمەرگە خۆڕاگرە\nسەرۆکایەتیى هەرێمى کوردستان: ئه‌م هێرشانه هه‌ڵوه‌سته‌يه‌كى جددى ده‌وێت\nمه‌سرور بارزانى: ده‌بێت هێزه‌كانى ده‌ره‌وه‌ى هێزه فه‌رمییه‌كانى عێراق له سنوورى هه‌رێمى كوردستان بكشێنه‌وه


ئیدی "سڵاو" بۆ من مەنێرن!\nTuesday, 12.29.2020, 1:37\nبۆ ئەوەی نەتەوەیەک بە چۆک دابێنی و بیکەیە کۆیلە و لە زمان، کولتور، دابونەریت، هەڵسوکەوت، ئابوری وسیاسەتی خۆی دوور رابگری کار لە مێشک و فەرهەنگیی ئەو نەتەویە بکە!\nدەکرێ ژێرخان و سەرخانی نەتەوەیەک بەتاڵان ببرێ و بدزرێ، بەڵام ئەو نەتەوەیە درەنگ یان زوو هوشیار دەبێتەوە وداوای مافی خۆی دەکات، بەڵام هەرکات کار لە سەر مێشک و بیرکردنەوەی نەتەوەیەک بکڕێ وبە لارێدا ببرێ، زۆر زەحمەت ئەو کۆمەڵگایە بیر لە هوشیاریی نەتەوەیی بکاتەوە.هێرشی عەڕەبەکان بۆ ئێڕان و رۆژهەڵاتی کوردستان دوای ١٤٠٠ ساڵ پڕە لە ئاسەواریی ئەو هێرشە و بەو زووانەش پاک نابێتەوە! تەنیا نەتەویەک کە کاتی هێرشی عەڕەبەکان تا رادەیەک بەرخۆدانی کرد کورد بوو لە بەشێک لە شارە سەر سنووریەکانی رۆژهەڵاتی کوردستان، بەڵام ئەو بەرخۆدانە زۆر زوو تێشکا و کوردیش ملی بۆ شمشیری عەڕەبەکان نەوی کرد، فێرکرا کاتێک عەڕەبێک دەبینێ ولە تەنیشتی تێدەپەڕێ وشەی سەلام یان سڵاو بەکار بێنێ کە واتای ئاشتی و تەسلیم بوون دەدا! ئەوەش لە خۆشەویستیی و ڕێزلێنان نەبووە، تەنیا لە بەرترس بووە، کە خۆی لە لێدان و ئازار بپارێزێ.\nگەڕانەوە بۆ ناسنامەی رەسەنی هەرنەتەوەیەک ئەگەر بە تاقە وشەیەکیش بێت، هەر باشە. تەرک کردنی ئەو وشەیە کارێکی رەوا و پێویستە، بۆیە لە باکوری کوردستان زیاتر لە دەستەواژەکانی: (دەم باش) یان (ئەوکاتەت باش) کەڵک وەردەرن، ئەوەش بەو مانایە نییە کوردی مسڵمان لە باکوری کوردستان بوونی نییە. ئەگەر هەڵە نەبم لە بەشەکانی دیکەی کوردستان، لەو بەشە کوردی مسڵمان زیاترە.\nبابەتی وشەی (سڵاو )، کە لە خوارووی ئەو پێشەکییە دێتە بەر دیدەی خوێنەری هوشیار هی مەڕحومی دوکتور عەبدولحوسێن زەڕین کوبە، کە زانایەکی ئێڕانییە، قامکی لە سەر بابەتێکی دیرۆکی و گرینگ داناوە، خۆزگە ئیمەش لە شوێنێک ڕا دەستمان پێدەکرد. لێرە ئەرک دەکەوێتە سەر رووناکبیر و نووسەر و شاعیری خاوەن هەست، کە هەول بدا جێگرەوە بۆ وشەی (سڵاو) یانی ئاشتیی و تەسلیم بون بدۆزێتەوە. ئەو ئەرکە وەبەر کوردستانپۆستیش دەکەوێ، کە لە رێگای خۆیەوە بۆ تەرک کردنی وشەی (تەسلیم بوون یان سەلام) بە جێ بگەینێ.\nمانای وشەی سڵاو چییە؟:\nمەڕحومی زەڕین کوب ئاوای شڕۆڤە دەکات و دەڵێ:\nدرۆ دەکەن، کە دەڵێن سڵاو، سڵامەتی دێنێ، وەها بابەتێک راست نییە. نەفرەت لەو کەسانە، کە وشەی سڵاو، یانی تەسلیم بونیان هێنایە وڵاتی ئێڕان (بەکورددیشەوە)، چون عەڕەبەکان بۆ خۆیان ناڵێن سڵاو! دەڵێن: ئەهلەن وەسەهلەن!\nسڵاو چییە؟ لە سەردەمی هێرشی عەڕەبەکان بۆ ئێڕان و ئێرانیەکان، وڵاتی ئێڕان شکستی خوارد! بۆیە کاتێك لە کۆڵانەکان وشەقامەکان ئێرانیەکان دەگەیشتنە عەرەبێک یان لە تەنیشتی تێدەپەڕێن، دەستەکانیان بە نیشانەی تەسلیم بوون بەرز دەکردەوە ودەیانگووت: سڵاو! واتای تەسلیم بون بوو!\nئەوکارەش بۆ نیشانەی رێزگرتن نەبووە، بۆئەوە بووە تا لە شکەنجە و مشت ولەقە و قامچی ولێدان خۆیان بپارێزن وبەریان نەکەوێ. ئەوڕۆ ١٤٠٠ ساڵ لە هێرشی عەڕەبەکان تێدەپەڕێ، بەڵام ئاسەواری هێرشی عەڕەبەکان لە سەر مێشک ودڵی ئێرانیەکان هەرماوە (بە کوردیشەوە )، باشترە لە جیاتی وشەی: (سڵاو)، کە واتای تەسلیم بون دەدا لە وشەی (درود) کەڵک وەربگێرێ.\nبۆ کوردی خۆشمان دەستەواژەی دەم باش و ئەوکاتەت باش گونجاوترە. وشەی درود بۆ فارسەکانە. ئەوەش دەبێتە هۆی ئەوەی کە هێدی هێدی ئەو بەڵایە لە خۆمان دوور بخەینەوە.\nکورتەیەک لە ژیانی دوکتور حوسێن زەڕین کوب:\nزەڕین کوب، لە ساڵی ١٩٢٢ لە دایک بووە، لە ساڵی ١٩٩٩ کۆچی دوایی کرد. لە بواری نووسین و وەرگێڕانەوەدا دەستێکی باڵای هەبووە، هەروەها کاری لە سەر مێژووش کردوە. لە سەر مێژووی ئێران و ئیسلامیش بەرهەمی زۆرە. هەروەها بۆ ماوەی ٤٠ ساڵ لە زانکۆکانی تاران وانەی ئەدەبیاتیی فارسی و مێژووی ئیسلام و ئێرانی گووتۆتەوە.\nکورد کە وشەی سڵاو بەکار دەهێنێت، ئەو وشەیە لە عەرەبییەکەوە وەرگیراوە و بۆتە (سڵاو). سەلام لە زمانی عەرەبیدا دوو مانای هەیە، (ئاشتیی و تەسلیمبوون) کە هەر لە سەرتاوە تەنیا یەک مانای هەبووە ئەویش تەسلیمبوون دەگرێتەوە (سلم، سلم نفسک، اسلم نفسی، سلم نفسە) بەڵام ئیسلامەکان بۆ دوورکەوتنەوە لەو مانایە پێچ و پەنایان تێخستووە دەڵێن: ئەگەر بڵێیت: سڵاوتان لێبێت (السلام علیکم)، ئەو واتایە دەگەیەنێت، کە داوا لە خودا دەکەیت لە هەموو بەڵایەک رزگارت بێت، لە نەخۆشی سەلامەتت بکات، لە شێتی سەلامەتت بکات. لە شەڕی خەڵکیی لاتبدات،.... لە ئاگری دۆزەخ بەدوورت گرێت.... هتد، بەڵام راستییەکەی ئەوەیە کە وەکو ئێوە لەو نووسینەدا ئاماژەتان پێداوە. تەنانەت تورکەکان لە کورد باشتر تێی گەیشتوون، ئەو مێژووەیەی کە تورکەکان پێیدا رۆیشتوون وەکو کورد و فارسەکان نەبووە، بۆیە وشەی سەلام تێیاندا چیگیر نەبووە، چونکە لە ناو ئیسلامدا باڵادەست بوون، بۆیە لە بری سەلام، (مەرحەبا) بەکار دەهێنن.\nئیسلامیش هەر لەو وشەیەوە هاتووە، گوایە بە مانای هاتنە سەر دینی ئیسلام و تەسلیمبوون بە شێویەک کە بەرەنگاربوونەوەی تێدا نەبێت، بەڵام ئیسلام بە پێچەوانەوە رەفتاری کردووە و ئاشتی لای ئەو بوونی نەبووە، مێژووەی ئیسلامیش شایەتی ئەوە دەدات، بە توندوتیژی و بە خوێنڕشتن کاری کردووە و ئاینەکەی بڵاوکردۆتەوە، واتا ئاشتی و تەسلیمبوون بۆ لایەنی بێهێز، بەکارهێنانی هێز و توندوتیژی و کوشتن بۆ لایەنی زۆردار و بەهێز.\nلە کۆتاییدا وەکو پێشنیارتان کردووە، کە ئەو وشەیە بەکار نەهێنین.\nواز هێنان و دوورکەوتنەوە لە بەکار هێنانی ئەو وشەیەش وەکو پێشنیارتان کردووە، راهێنان و راهاتن و کاتی دەوێت. ئێمە لەلایەن خۆمانەوە هەوڵ دەدەین وا بکەین (دەستخۆش).\nقومار و سیاسەت!\nبۆ تاقمێک هونەرمەند، نووسەر، شاعیر و رووناکبیری رۆژهەڵاتی کوردستان


خواندنەک د رۆمانا (ناخێن دەرزى)دا - بنکەی روناکبیریی گەلاوێژ :: Gelawej\nخواندنەک د رۆمانا (ناخێن دەرزى)دا\nرۆمان Sep 27, 2019\nکەرەستێ سەرەکى یێ رۆمانا (ناخێن دەرزى) ل سەر هاتیە نڤیسین، تابلویێ زارۆیەکێ جگارە فروشە! رۆماننڤیس دنیڤا ئێکێ یا رۆمانا خوەدا و زێدەتر، رولى ددەتە دووکارەکتەرێن سەرەکى، ئەو ژى زارۆیەکە بناڤێ (کەژو) دیسان هونەرمەندەکێ شێوەکار بناڤێ (زامدار)ە، ئەڤ هەردوو کاراکتەرێن هەنێ، رولێ سەرەکى دناڤا رۆمانێدا دگێرن و تا دوماهییا رۆمانێ ناگەهن ئێک. رۆماننڤیسى دەرازینکەکا جوان دارشتییە ژبو چوونا ناڤ ئاڤاهیێ رۆمانێ، ئەو ژى، دووئالیا هەردوو کاراکتەرانە. برییا دروستکرنا تابلویێ ڤى زارۆکى، خواندەڤا کلیلەکێ دبینیت، چەندین کودێن رۆمانێ ب وێ کلیلێ دهێنە ڤەکرن، دەما زامدارێ هونەرمەند ل جاددێ زارۆیەکێ جگارە فروش دبینیت و سەرێ وى دناڤ چوکێن ویرا، هوسا دبێژیت: "ئەها ئەڤە بوو ئەز ل بەندێ!"، ل بەرامبەرى کێشانا چەند وێنەیێن وى، زامدارێ شێوەکار لدویڤ داخازییا وى سوزا کرینا (فانێلەیەک بەرشەلونا) پێددەت. رۆمان رێرەوا خوە دگریت و رۆماننڤیس کاراکتەرێن نوى راکێش دکەتە ناڤا رۆمانێ و تایەکێ لدویڤ کەژویێ جگارەفروش و ژیانا وییا سەخت بەرددەت و تایەکێ رۆمانێ لدویڤ زامدارێ شێوەکار بەرددەت، تشتێ هەردوو تایێن رۆمانێ دگەهینتە ئێک، تابلویێ زارۆکێ جگارەفروشە، ئەڤ تابلویە، گەلەک بناڤ و دەنگ دکەڤیت و ب بهایەکێ باش دهێتە فروتنێ و چەندین کوپى ژبەر دهێنە دروستکرن و ل دکانان دهێتە نمایشکرن، هەر جار ئەو زارۆ هەولددەت وى تابلوى بدەست خوەڤە بینیت، بەلێ نەشێت و بدەستڤەئینانا وى تابلوى بۆ وى دبیتە خەون و دەستان ژخەونا خوە بەرنادەت، دزیکرن و کارێن خراب، دا پارێن تابلوى بدەست ڤە بینیت و دەما نەشیایى بهایێ تابلوى کومڤەکەت، تابلوى ژدکانێ ددزیت و دهێتە قوتان و دکەڤیتە دەستێ پولیسان. ل ئالیێدى، زامدار سوزاخوە خو بۆوى زارۆى ژبیردکەت. رۆمان لڤێرە ناراوەستیت، بەلکو روودانێن نوو، پەلکێش دبن و رۆماننڤیس هەولددەت خواندەڤانێ خوە لدویڤ دەزیەکى ببەت، روودانان ددەتە دووڤ ئێک، دێ چاوان زارۆکى و هونەرمەندى گەهینتە ئێک، ئەڤێ ژى پێدڤى ب چەندین کاراکتەرێن نوو هەبویە و دیسان چەندین روودانێن نوو کو هندەک جاران مروڤى هەست دکر، روودان وەک فلمەکێ هندى دکەڤن بەرچاڤێن مروڤى.\nپترییا جوگرافییا رۆمانێ ل زاخو هاتیە وێنەکرن، تشتێ بالکێش ژ بو نڤیسەرەکێ ژێیاتى بو باژێرێ خوەهەى، گرنگیدانە ب بەرچاڤکرنا رویێ جوانێ باژێری، دانەنیاسینا کەلتور و ناڤدار و شوونوارێن باژێرییە، وەک (پەیکەرێ سەیدا سالح یوسڤى، ئەیاز یوسف و ئەردەوان زاخویى، پرا دەلال و ئاڤا خابیرى و چیایێ خامتیر و ناڤێ چەندین تاخان و دیسان ناڤێ کوڤان سندى و ناڤئینانا رۆمانا وى....هتد).\nرولان بارت دبێژیت: "نڤیسینێ زمانەکێ تایبەت و بێهنەکا سەربەخو هەیە"، زمان دشێت ململانا دناڤبەرا ئاخفتنێ و نڤیسینێ دا خورت بکەت و دیسان زمانێ ئاخفتنێ جوداهییا خوە ژ زمانێ نڤیسینێ هەیە و ئەو تشتێ رۆمانێ بسەر دئێخیت، زمان و خەیالە و دیسان رەوشەنبیرییا رۆماننڤیسى. دخواندنا ڤێ رۆمانێدا مروڤ زیق هەست بڤێ جوداهیێ دکەت و کا چەند نڤیسەرێ رۆمانێ خوە بزمانیڤە ماندیکرییە، هەڤوکێن جوان، پەیڤێن نوو و رستەیێن لێکدایى دکەڤنە بەرچاڤێن مروڤى و ددەمەکیدا، کوردستان بهەمى زاراڤ و دەڤوکێن خوە ڤە، بو زمانەکێ ستاندارد دنالیت، ئەگەر هندەک نمونا پەلکێش بکەین، وەک (ئاژوکار بۆ شوفێرى، چاگێر بۆ چایچى... هتد). هەر چەندە گەلەک جاران ژ کێم ئەزمونییا رۆمانڤیسى د زمانیدا، هندەک پەیڤان جهێ خوە نەگرتینە، وەک (کوتەل نەک کودەل یان دەهول قوت نەک دەهول ژەن)، دیسان رۆماننڤیسى هەولدایە خوە بەرەڤ دەڤوکا باکور ڤەبکێشیت و دبیت بهزرا وى، دەما ئەڤ پەرتوکە ب پیتێن لاتینى دوبارە بهێتە چاپکرن، رەنگە خواندەڤایەکێ زێدەتر لدوورێن خوە کومبکەت و ئەڤە ژى مافەکێ رەوایێ نڤیسەرى یە، لێ دیسان ژبەرکو جوگرافییا روودانێن ناڤا رۆمانێ ل زاخونە، دڤیابا دەڤوکا ڤێدەرێ زێدەتر بەرچاڤ هاتبایە وەرگرتن، ما چ قەیدى یە، ئەگەر شوونا پەیڤا (خۆر) کو بدەهان جاران درۆمانێدا دوبارەبویە، پەیڤا رۆژ شوونا وێ هاتبایە بکارئینان، بو نمونە.\nئەرکێ رۆمانێ بتنێ دیارکرنا روودانان نینە، بەلکو گەلەک گرنگە سیحرەک درۆمانێدا هەبیت، کو خواندەڤانى ددووڤخوەدا راکێشبکەت، زمانێ ڤەگێرانێ زمانەکێ فەنتازى بیت و خواندەڤان دڤەکرنا کوداندا ماندى ببیت. رۆماننڤیسى لڤێرە هەولدایە بتەکتیکەکا جوان، لدووڤ رێزبەندیەکێ روودانێن لدووف ئێک ئاڤاهیەکى پێک بینن، کو رەنگە بدەهان پسیار و تشتێن نوو بکەڤنە دناڤا مێشکێ خواندەڤانیدا و ئەو پێشبینیێن وى بو دوماهیا روودانان دیارکرین، ب وى رەنگى دەرنەچن. رۆماننڤیسى گەلەک وێنەیێن راست پەلکێشکرینە ناڤا روودانان، ژوان، هەژارى، زارۆکێن بێخودان و ئەگەر چاڤدێرییا زارۆکان نەهێتەکرن، دێ توشى ڤارێبونێ بن، دزییا کەن، وەک (گوهدوی و شیموى و خەلەکى) و دێ ژلایێ کەسانێن مەزن و خودان پارەڤە هێنە (ئیستیغلالکرن) وەک شیموى و دیسان زەنگینییا ژ نشکانڤە و ئەڤێن بوینە کادرێن حزبان و چاوان پوستێن خوە بو مەرەمێن خوە بکار دئینن، وەک بابێ زامدارى و چاوان ژ نشکەکێڤە زەنگین بو و دیسان چاوان برییا پوستێ خوە یێ حزبى شییا پولیسان بێدەنگ بکەت و وژدانا نوژدارەکى بکریت! ئینانا چیروکا ماسیگرى لدەستپێکا رۆمانێ و گرێدانا وێ چیروکێ ب ئێڤاریەکا خوارنا ماسیێ ڤە و تا ئەڤ مێهڤانداریە دبیتە ئەگەرێ ڤەکرنا مەزنترین کودێ رۆمانێ و چاوان لدوماهیێ هەڤژینا وى، ئەوا ماسیگرى ژ مرنێ رزگارکرى وى ناس دکەت و بهندەک گوتنان، بیردانکا وى بۆ پاش دزڤرینیت، وەک چیروکا ئوتیکرنا سەروچاڤان یا پیرەمێرى و پیرەژنێ، دیسان قەلاندنا مێلاکێ و دەما گوتیێ ئەگەر مێلاک نەبو دێ بو تە مێلاکا خوە قەلینم، دیسان نمایشکرنا تابلویێن وى و ئەو چیروکێن ددووفرا دهێن، دگەل ڤانەهەمییاندا، شێوازێ قفلکرنا رۆمانێ، ئەڤێژى بهزرا من شارەزاى بو دڤێت، ئەگەر هات و رۆمانا وى سەرگرت و خواندەڤان لدوورێن خوە کومکرن، بشێت بەردەوامیێ بدەتە بەشێ دوێ ژ نڤیسینا ڤێ رۆمانێ.\nئێک ژ مەرجێن نڤیسینا هەر رۆمانەکێ، هەبونا روودانانە، لێ دڤێت نڤیسەرى پاشخانەیەکا مەعریفى یا باش هەبیت، نڤیسەر و رەخنەگر ئازاد عەبدولواحد دبێژیت: "مەرج نینە هەمى رەوشەنبیر نڤیسەر بن، بەلێ مەرجە هەمى نڤیسەر رەوشەنبیر بن"، رۆماننڤیس ژى دڤێت ژ باگراوەندێ خوەیێ رەوشەنبیرى بزانیت دێ چاوان روودانان دروست کەت و دانیتە جهێ وان یێ دروست. راکێشکرنا روودانان بو درێژکرنا قەبارێ رۆمانێ یان ژى بو ئازراندنا هەستێن خواندەڤانى وەک ئەو کەسێ دزیندانێڤە چیروکا خوە و کوشتنا ژنا خوە بو زامدارى ڤەگێراى، کو بهزرا من، روودانەکە و رۆماننڤیسى ژ قەستا زوم دایە سەر. چیروکا (کەڤالێ) ئەو ژنا د مالا ماسیگریدا، بێى وێ ناس بکەت، دەرکەتنا هەردوویان دگەل ئێکدا و داخباربونا وى ب وێ ژنێڤە و تا داخوازا شیکرنێ ژێدکەت و ئەو دبێژتێ ما چاوان مروڤ دوو جاران شیبکەت، هەر چەندە ددەمێ مروڤ رۆمانێ دخوونیت دیار دبیت، رۆماننڤیسى هەولدایە وێنەکێ جوان و سەرنج راکێش ژوێ روودانێ دروست بکەت، لێ ئەڤە نابیتە بەهانە، رۆماننڤیس پێ خواندەڤایێ خوە رازیبکەت کو کور و کچەکان حەز ژ ئێک کربیت و پاشى پروسا هەڤژینیێ پێکئینابیت و دلێ دەیبابێن خوە ل سەر وێ هەڤژینیێ بهێلیت و ببنە خودان زارۆک و لدوماهیێ و پشتى چەندین دیداران وێ ناس نەکەت.\nژوان هەمى رۆمانێن لدەڤەرا بادینان من خواندین، ئەڤە ئێک ژوان رۆمانێن باشە ب بەرچاڤێن من کەفتى و لدووڤ ئەزمونا نڤیسەرێ رۆمانێ و تەمەنێ وییێ گەنج، ئەز باوەرم دێ پاشەروژەکا گەش ل پاش وى هەبیت و دێ مە رۆمانێن جوان هەبن.\n- ناخێن دەرزى، رۆمان، ئومێد سەگڤان، چاپخانا رێنما، سلێمانى، 2016.\n- دروژناما ئەڤرو، ژمارە 1930 دا ل روژا 9/8/2016 ێ دا هاتیە بلاڤکرن.


عەرەب و تورکمان دەیانەوێت سوود لەم قوناغە خیانەتەی ۱٦ی ئۆکتوبەر وەرگرن بودابەشکردنی پوستی۳۲و\n2018-02-13 [02:18 AM]\nدوای داگیر کردنی کەرکوک و ناوچەکانی تر ئەم پرۆژەیە کەپروژەی ۳۲یە جێبەجێ دەکەن چونکە ئەم قۆناغە باشترین دەرفەتە بۆ داگیرکەران گەر بتوانن سەرکەوتووبن.\nکارزان شاکری شرۆڤەکاری سیاسی بو ئاژانسی هەواڵی زاگروسی راگەیاند، دابەش کردنی پۆستی ۳۲و لەکەرکووک کە ئەم پڕۆژەیەلەلایەن سەرۆک کۆماری کۆچ کردوو جەلال تالەبانی خرایە سەر گۆرەپانی سیاسی عیراق و کەرکووک ،کاتی خۆی سەرکردایەتی سیاسی کورد ئەم پرۆژەی مام جلالی ڕەتکردەوەو سەری نەگرت ،بەڵام ئێستا لەدوای ۱٦ی ئۆکتوبەر عەرەب و تورکمان دەیانەویت سوودلەم قوناغە خیانەتەی ۱٦ی ئۆکتوبەر وەرگرن.\nئەم شروڤەکارە دەڵێت، دوای داگیرکردنی کەرکووک و ناوچەکانی تر ئەم پرۆژەیە کەپروژەی ۳۲یە جێبەجێ دەکەن چونکە ئەم قۆناغە باشترین دەرفەتە بۆیان گەر بتوانن سەرکەوتووبن چونکە کورد لەپەرلەمانی بەغدا یەک رێزنیە لەوهەلو مەرجەی ئێستا.\nهەروەها گوتی، ئەوەی گرنگە لەهاوکێشەی سیاسی و دیمۆگرافی کەرکووک لەلایەن هەریمی کوردستان و سەرکردایەتی سیاسی کورد داگیر کراوە بۆیە مەفهومیەتی داگیرکردنی کەرکووک لەگوتارو تیگەیشتنی سەرکردایەتی سیاسی کوردستان واتای ئەوە دەگەیەنێت کەهەر پرۆژەیەک لەدوای خیانەتی ۱٦ی ئۆکتوبەر قابیلی قبوڵ نیە و بە تەواوکردنی پرۆژەی ۱٦ی ئۆکتوبەر لەقەلەم دەدریت، ئەوەش مانای ئەوەیە هیچ پرۆژەیەک سەرکەوتوونابیت لەدەرەوەی دەستوربیت.\nئەم هەواڵە 3115جار خوێندراوەتەوە


به‌ڕێوه‌به‌ری ته‌ندروستی كه‌ركوك: له‌مڕۆوه ده‌چمه‌وه ماڵه‌وه\nده‌یه‌وێت كاری پزیشكی بكات\nكه‌ركوك، ئاداری 2020، كه‌ریم وه‌لی به‌ڕێوه‌به‌ری ته‌ندروستی له‌كاتی به‌سه‌ركردنه‌وه‌ی نه‌خۆشخانه‌یه‌ك بۆ به‌سه‌ركردنه‌وه‌ی رێوشوێنه‌كانی روبه‌ڕوبونه‌وه‌ی كۆرۆنا فۆتۆ: راگه‌یاندنی ته‌ندروستی\nكه‌ریم وه‌لی، به‌ڕێوه‌به‌ری فه‌رمانگه‌ی ته‌ندروستی كه‌ركوك له پۆسته‌كه‌ی دورخرایه‌وه به‌هۆی خانه‌نشینكردنیه‌وه، بڕیاره به شێوه‌یه‌كی كاتی، یاریده‌ده‌ره‌كه‌ی جێگه‌ی بگرێته‌وه.\nوه‌زاره‌تی ته‌ندروستی عیراق، به فه‌رمانێك كه‌ریم وه‌لی ره‌وانه‌ی خانه‌نیشینی كردووه و بڕیاریداوه له جێی ئه‌و زیاد خه‌ڵه‌ف جبوری، كه ئێستا یاریده‌ده‌رێتی ئه‌و پۆسته به كاتی به‌ڕێوه‌ببات.\nفه‌رمانه‌كه‌ی وه‌زاره‌ت ته‌نیا هۆكاره‌كه‌ی گه‌راندۆته‌وه بۆ ته‌مه‌نی خانه‌نیشنی به‌ڕێوه‌به‌ری ته‌ندروستی.\nكه‌ریم وه‌لی، به‌ڕێوه‌به‌ری ته‌ندروستی كه‌ركوك به (كه‌ركوك ناو)ی وت "فه‌رمانی خانه‌نشینبونم سێ مانگ له‌مه‌وبه‌ر ده‌ركراوه به‌ڵام وه‌زیری ته‌ندروستی بڕیاریدابوو ماوه‌ی خزمه‌ت و كاره‌كانم بۆ سێ مانگ درێژبكاته‌وه".\nوه‌لی ده‌ڵێت دوای ئه‌و سێ مانگه، ئه‌مڕۆ یه‌كشه‌ممه 5ی نیسان، واده‌ی كاركردنی كۆتاییهات و ماڵئاوایی له فه‌رمانگه‌كه‌ی ده‌كات.\n"ئه‌مڕۆ كۆتا رۆژی ده‌وامی منه، ده‌چمه‌وه ماڵه‌وه و پۆسته‌كه راده‌ستی یاریده‌ده‌ره‌كه‌م ده‌كه‌م".\nپێشتر وه‌زیری ته‌ندروستی سێ مانگ واده‌ی ئه‌ركه‌كه‌می درێژ كرده‌وه\nبه‌وته‌ی كه‌ریم وه‌لی له سبه‌ی دوشه‌مه‌وه، زیاد خه‌ڵه‌ف، ئه‌ركه ئیداریی و داراییەكانی پۆستی به‌ڕێوه‌به‌ری ته‌ندروستی ده‌گرێته‌ئه‌ستۆ، تا بەفەرمی بەڕێوبەرێكی نوێ دەستنیشاندەكرێت كه لەئێستادا چەندین ناو بۆ ئەو پۆستە پێشنیازكراون.\nبه‌پێی زانیارییه‌كانی (كه‌ركوك ناو)، له ئێستادا چوار كاندید بۆ ئه‌و پۆسته پێشنیازكراون، كه هه‌موو له پێكهاته‌ی توركمانن، كه راكان سه‌عید جبوری پارێزگاری به وه‌كاله‌ت، له سه‌ره‌تای ئاداری ئه‌مساڵدا ناوه‌كانی ئاراسته‌ی ئه‌نجومه‌نی وه‌زیران كردووه.\nكه‌ریم وه‌لی، وه‌ك كاندیدێكی پێكهاته‌ی توركمان له دوای روداوه‌كانی 16ی ئۆكتۆبه‌ری 2017وه ئه‌و پۆسته‌ی وه‌رگرت، دوای گه‌ڕانه‌وه‌ی هێزه‌كانی حكومه‌تی ناوه‌ندی بۆ كه‌ركوك و كشانه‌وه‌ی پێشمه‌رگه، به‌هۆی ناكۆكی هه‌ردوو حكومه‌تی به‌غدا و هه‌ولێر له ده‌ره‌نجامی ریفراندۆمدا.\nبه‌ر له ئۆكتۆبه‌ری 2017دا سه‌باح ئه‌مین، له پشكی یه‌كێتیی نیشتمانیی كوردستان / كورد له‌و پۆسته‌دابوو، دوای دانانی به بڕیاری ئه‌نجومه‌نی پارێزگا له نیسانی 2015دا.\nكەریم وەلی ده‌ڵێت لەگەڵ وەزیری تەندروستی قسه‌یكردووه تا وەك پزیشك لە دەرەوەی فەرمانگەكەی بەگرێبەست بتوانێت كاربكات، بەڵام وەزیر بەڵێنی پێنەداوە و بابەتەكەی دواخستووە.\nگۆڕینی به‌ڕێوه‌به‌ری ته‌ندروستی هاوكاته له‌گه‌ڵ سه‌رقاڵی ته‌واوی به‌ڕێوه‌به‌رایه‌تییه ته‌ندروستییه‌كان و كارمه‌ندانیان به هه‌ڵمه‌تی روبه‌ڕوبونه‌وه‌ی ڤایرۆسی كۆرۆنا، كه تائێستا 18 حاڵه‌ت له پارێزگاكه تۆماركراون، له نێویاندا شه‌ش كه‌سیان چاكبونه‌ته‌وه و یه‌كێكیان گیانیله‌ده‌ستداوه.


له رۆژی جیهانی شه‌كره په‌یمانگه‌ی ته‌كنیكی به‌رده‌ڕه‌ش هه‌لمه‌تێكی هۆشیار كردنه‌وه‌ی ئه‌نجامدا :: Duhok Polytechnic University\nئه‌مرۆ رۆژی یه‌ك شه‌ممه رێكه‌وتی 14-11-2021 له رۆژی جیهانی شه‌كره هۆبه‌ی ته‌ندروستی و سه‌لامه‌تی په‌یمانگه‌ی ته‌كنیكی به‌رده‌ڕه‌ش به هه‌ماهه‌نگی له‌گه‌ل به‌شی نه‌خۆشه‌ڤانی په‌یمانگه و رێكخراوی دلژینی خوێن به‌خشین هه‌لسان به هه‌لمه‌تێكی هۆشیار كردنه‌وه له نه‌خۆشی شه‌كره.\nئه‌م هه‌لمه‌ته له‌ژێر چاودێری به‌رێز (پ.ى.د. سمير محۆ جميل) راگرى پەيمانگەی ته‌كنیكی به‌رده‌ڕه‌ش به‌رێوه‌چوو و ژماره‌یه‌ك به‌رپرسی ده‌زگا فه‌رمی و نافه‌رمیه‌كان هه‌روه‌ها خه‌لكی ده‌ڤه‌ره‌كه تێدا پشكدار بوون و هه‌لمه‌ته‌كه له سه‌نته‌ری قه‌زای به‌رده‌ڕه‌ش ئه‌نجامدرا.\nله‌م هه‌لمه‌ته‌دا قوتابیانی به‌شی نه‌خۆشه‌ڤانی په‌یمانگاكه‌مان به كۆمه‌لێك پشكنین و رێنمایی ته‌ندروستی توانیان خزمه‌تی به‌شداربووان بكه‌ن.\nله كۆتایی هه‌لمه‌ته‌كه (مامۆستا فلاح محمد فخری) بڕیارده‌ری به‌شی نه‌خۆشه‌ڤانی هه‌لسا به پێشكه‌شكردنی چه‌ند زانیاری ده‌رباره‌ی نه‌خۆشی شه‌كره به ئاماده‌بووان و پێدانی چه‌ند رێنماییه‌كی گرنگ بۆ خۆپاراستن له نه‌خۆشی شه‌كره.


مستەر بیست - ویکیپیدیا، ئینسایکڵۆپیدیای ئازاد\nیووتیووبەرێکی ئەمریکیداڕێژە:SHORTDESC:یووتیووبەرێکی ئەمریکی\nدۆناڵدسن لە کانوونی یەکەمی ٢٠١٨\n(١٩٩٨-0٥-0٧) ٧ی ئایاری ١٩٩٨ (تەمەن ٢٤ )\nکانساس، ویلایەتە یەکگرتووەکانی ئەمریکا\nگرینڤیڵ، کاڕۆڵاینای باکوور، ویلایەتە یەکگرتووەکانی ئەمریکا\n١٠٠٬٠٠٠ سەبسکرایبەر ٢٠١٦\n١٬٠٠٠٬٠٠٠ سەبسکرایبەر ٢٠١٧\n١٠٬٠٠٠٬٠٠٠ سەبسکرایبەر ٢٠١٨\nنوێ کراوەتەوە: ١٣ی ئەیلوولی ٢٠٢٠\nجیمی دۆناڵدسن (لەدایکبووی ٧ی ئایاری ١٩٩٨)، زیاتر ناسراو بە ناوە ئۆنڵاینەکەی مستەربیست، یووتووبەرێکی ئەمریکییە ناسراو بە کارە گرانەکان و خێرخوازییەکانی. ئەو ناونراوە بۆ دروستکردنی جۆرێکی تازەی ڤیدیۆ لە یووتیووب کە کاری گرانبەھا ئەگرێتەوە. ئەو یەکێکە لە دروستکەرانی تیمی درەختەکان، پڕۆژەیەکی خێرخوازی بۆ ڕێکخراوی ئاڕبەر دەی، کە زیاتر لە ٢٢ میلیۆن دۆلاری کۆکردەوە.\n١.٢ ناوەڕۆک و جۆر\n١.٣ تیمی درەختەکان\nجیمی دەستی بە بڵاوکردنەوەی ڤیدیۆ کرد لە یووتیووب لە ٢٠١٢ لەتەمەنی ١٣ ساڵی، بەناوی "MrBeast6000"؛ بابەتەکانی سەرەتای بریتی بوون لە ڤیدیۆی لێتس پلەی. ڤیدیۆکانی لەھەمان بینەردا مانەوە — کە لە دەوری ھەزاردا ئەبوو – تا ڤیدیۆی ٢٠١٧ ەی "ژماردن تا ١٠٠٬٠٠٠" کە دەیان ھەزار بینەری ھەبوو لە چەند ڕۆژێکدا.ھەتا ڕێکەوتی ئایاری ٢٠٢٠[نوێکردنەوە]، دۆناڵدسن ٤٢٫٨ میلیۆن سەبسکرایبەری ھەیە. ئەو لەلایەن کۆمپانیای نایت میدیاوە بەڕێوە ئەبرێت.\nناوەڕۆک و جۆر[دەستکاری]\nڤیدیۆکانی دۆناڵدسن بەزۆری «کاری سەرنج ڕاکێش» ی تێدایە. ئەو جار جار ڤیدیۆ ئەکات کە سەدەھا دۆلار ئەبەخشێت بە بەکارھێنەرانی تویچ، زۆرینەی ڤیدیۆکان سپۆنسەر ئەکرێن (ھەرچەندە پێشتر پارەی بەخشیوە بێ سپۆنسەر).\nلە کانوونی دووەمی ٢٠١٧ دا، دۆناڵدسن ڤیدیۆیەکی نزیک ٢٤ کاژێری خۆی بڵاوکردەوە کە تا ١٠٠٬٠٠٠ی ئەژمارد. ئەمە ٤٠ کاژێری پێچوو، لەگەڵ ھەندێک بەشی کە خێرا کرابوو بۆ ئەوەی «لەژێر ٢٤ کاژێر بمێنێتەوە». ڤیدیۆیەکی وەک ئەوەی بەناوی "ژماردن تا ٢٠٠٬٠٠٠ (ڕێگا بۆ ملیۆنێک)" بڵاوکرایەوە دوای مانگێک، ھەرچۆنێک، بەپێی دۆناڵدسن، ئەوەشیان، ئەبوایە خێرا بکرایە چونکە پەنجا کاژێری تەواو لە ژماردن سنووری بڵاوکردنەوەی یووتیووب تێئەپەڕێنێت. لەگەڵ ئەوەشدا، دۆناڵدسن ھەوڵی شکاندنی شوشەی داوە بە سەد دەنگ زلکەر، سەیری بۆیاخی کردووە کە وشک بێتەوە بۆ کاژێرێک، ھەوڵی داوە لەژئر ئاودا بمێنێتەوە بۆ ٢٤ کاژێر (بەڵام سەنەکەووتووە بەھۆی کێشەی تەندروستی)، وە بە سەرنەکەوتووی و سەرکەوتووی ھەوڵی خولاندنەوەی fidget spinner بۆ ڕۆژێک، بەڵام ڤیدیۆکەی نەماوە. لە ئازاری ٢٠١٩ دا، پێژبڕکێیەکی battle royale ێکی ڕاستی ڕێکخست و وێنەشی گرت لە لۆس ئەنجلس لەگەڵ خەڵاتی $٢٠٠٬٠٠٠ (٢ یاری کرا، کە وای لە خەڵاتەکە کرد ببێتە $١٠٠٬٠٠٠ بۆ ھەر یارییەک) بە یارمەتی Apex Legends. پێشبڕکێ و خەڵاتەکە لەلایەن بڵاوکەرەوانی Apex Legends, Electronic Arts سپۆنسەر کرا.\nڤیدیۆیەکی ئاسایی پێکدێت لە بەخشینی بڕی زۆر لە پارە، وەک بەخشینی $١٠٠٬٠٠٠ لە کەلوپەل بۆ کەسانی ھەژار لە کانوونی یەکەمی ٢٠١٨، بەخشینی $٣٢٬٠٠٠ بۆ Veterans Army Wounded Warrior Program، $٧٠٬٠٠٠ بۆ Saint Jude Children's Research Hospital، وە $١٠٬٠٠٠ بۆ پەناگەی ئاژەڵانێکی نزیک لە لۆس ئەنجلس. لەکاتی پیو دی پای دژی تی سیریەس، پێژبرکێیەک بۆ بوونی خاوەنی زۆرترین سەبسکرایب لە یووتیووب، دۆناڵدسن بیڵبۆرد، زۆرەھا ڕێکلام و ڕێکلامی ڕادیۆی کڕی بۆ ئەوەی پیو دی پای سەبسکرایبەری زیاتری دەست بکەوێت لە تی سیریەس؛ لە Super Bowl LIII، زۆرینەی کورسییەکانی کڕی بۆ ئەو کەسانەی کە لەسەر تی شێرتەکانیان نووسرابوو «سەبسکرایب بکەن بۆ پیو دی پای».\nلە ٢٥ی تشرینی یەکەمی ٢٠١٩ دا لە کاژێر ١٩:٠٠ بە کاتی جیھانی، دۆناڵدسن و ئەندازیاری پێشووی ناسا و یوتیووبەر ماڕک ڕۆبەر پێکەوە کێبڕکێیەکی خێرخوازییان ڕێکخست لە یوتیووب بەناوی #TeamTrees. ئامانجی ئەم پڕۆژەیە کۆکردنەوەی ٢٠ میلیۆن دۆلار بوو بۆ ڕێکخراوی ئاڕبەر دەی لە ١ی کانوونی دووەمی ٢٠٢٠ و درەخت بڕوێنن "پێش کانوونی دووەمی ٢٠٢٢". لە بەرامبەردا، ڕێکخراوەکە درەختێک ئەڕوێنن بۆ ھەر دۆلارێک کە پەیدا کراوە. ھەموو بەخشینەکان ئەچن بۆ ڕێکخراوی ئاڕبەر دەی کە ئەبێتە ھۆی ڕوواندنی درەختێک بۆ ھەر دۆلارێک. یوتیووبەری بەناوبانگ وەک ڕێت و لینک، مارشمێلۆ، ئای جەوتن، ماڕکاس بڕاونڵی، زە سلۆومۆ گایس، نینجا، سایمۆن گیێرتز، جاک سێپتیک ئای، و سماڕتەر ئێڤریدەی سەرنجیان ھێنایە سەر ئەم بیرۆکەیە. درەختەکان دەستکرا بە ڕواندنیان لە تشرینی یەکەمی ٢٠١٩ لە باخچە نیشتیمانییەکانی ویلایەتە یەکگرتووەکان. لە ئامانجی ٢٤ی کاژێری پڕۆژە ٦٧ ڕۆژییەکە، نزیکەی ٤ میلیۆن دۆلار بەخشرابوو. لە ١٩ی کانوونی یەکەمی ئەو ساڵەدا، گەیشتبوون بە ئامانجی ٢٠ میلیۆن دۆلارییەکە. و لە ٢٧ی ئایاری ٢٠٢٠ دا، پڕۆژەکە گەیشت بە زیاتر لە ٢٢ میلیۆن دۆلار. پڕۆژەکە پارەی زۆریشی پێبەخشراوە لەلایەن کەسانی وەک اک دۆرسی، سوزەن وۆجسیکی، ئیلۆن مەسک، و تۆبایەس لوتک.\nدۆناڵدسن لە ٧ی ئایاری ١٩٩٨ لەدایکبووە. ئەو نیشتەجێی ڕەیڵێی، باکووری کاڕۆڵاینایە، و دەرچووی ئاکادیمیای گرینڤیڵ کریستیانە لە ٢٠١٦. بەپێی نیوزویک، دۆناڵدسن وازی لە کۆلێژ ھێناوە بۆ ئەوەی پیشەیەکی تەواوی ھەبێت وەک یوتیووبەرێک. ئەو برایەکی گەورەی ھەیە بەناوی سی جەی دۆناڵدسن، کە کەناڵێکی ھەیە بەناوی "مستەربرۆ". دۆناڵدسن نەخۆشی کرۆھنی ھەیە، جۆرێک لە ھەوکردنی ڕیخۆڵە. ئەو لە داوی خۆشەویستی دایە لەگەڵ نمایشکاری ئینستاگرام مادی سپیدێڵ.\n٢٠١٩ ٩یەم خەڵاتەکانی ستریمی دروستکەری بەناوبانگ براوە \nکاستی پڕ ئەستێرە پاڵێوراو\nدروستکەری ساڵ پاڵێوراو\n٢٠٢٠ ١٢یەم خەڵاتە ساڵانەکانی شۆڕتی یوتیووبەری ساڵ براوە\n١٠یەم خەڵاتەکانی ستریمی دروستکەری ساڵ براوە \nتایبەتی ڕاستەخۆ براوە\nباشی کۆمەڵایەتی: دروستکەر براوە\nباشی کۆمەڵایەتی: ناقازانج یان ڕێکخراوی نادەوڵەتی براوە\n^ "ScaleLab Content Creators - ScaleLab.com". ScaleLab. 2020. Archived from the original on March 7, 2020. Retrieved April 30, 2020.\n^ ئ ا Griffin, Louise (November 28, 2018). "Inside the world of Mr Beast, the YouTuber helping PewDiePie keep his top spot". Metro. Archived from the original on December 27, 2018. Retrieved December 27, 2018.\n^ ئ ا "MrBeast's YouTube stats". Social Blade. Archived from the original on November 13, 2019. Retrieved November 13, 2019.\n^ "Help Us Plant 20 Million Trees - Join #TeamTrees". teamtrees.org. Retrieved 2020-05-17.\n^ ئ ا "Night Media Signs Top Influencer, "MrBeast"". Business Wire. January 23, 2019. Archived from the original on ٢٦ی ئایاری ٢٠١٩. Retrieved May 26, 2019. Check date values in: |archive-date= (help)\n^ ئ ا ب Asarch, Steven (April 2, 2019). "How YouTuber MrBeast Pulled Off a Real-life Battle Royale in three Weeks". Newsweek. Archived from the original on November 9, 2019. Retrieved May 26, 2019.\n^ ئ ا ب Wanbaugh, Taylor (July 30, 2018). "Greenville YouTuber MrBeast racks up millions of views". Business North Carolina. Archived from the original on October 7, 2019. Retrieved October 30, 2018.\n^ Farquhar, Peter (January 12, 2017). "Millions of people watched YouTuber 'MrBeast' count to 100,000". Business Insider. Archived from the original on October 7, 2019. Retrieved October 30, 2018. ٧ی تشرینی یەکەمی ٢٠١٩ لە وەیبەک مەشین، ئەرشیڤ کراوە.\n^ MrBeast (February 17, 2017). "Counting To 200,000 (Road To A Mil)". YouTube. Archived from the original on August 19, 2017. Retrieved October 31, 2018.\n^ MrBeast (Dec 23, 2018). "Giving $100,000 To A Homeless Person". YouTube. Archived from the original on November 8, 2019.\n^ Mr. Beast (April 4, 2019). "Donating $100,000 To Shroud In Real Life". YouTube. Archived from the original on November 7, 2019.\n^ Hamilton, Isabel Asher (February 4, 2019). "PewDiePie's war with T-Series hit the Super Bowl, as YouTuber Mr Beast turned up to the game with 'Sub 2 PewDiePie' shirts". Business Insider. Archived from the original on May 26, 2019. Retrieved May 26, 2019. ٢٦ی ئایاری ٢٠١٩ لە وەیبەک مەشین، ئەرشیڤ کراوە.\n^ "10th Annual Streamy Nominees". The Streamy Awards. 2020. Retrieved 2020-10-21.\nوەرگیراو لە «https://ckb.wikipedia.org/w/index.php?title=مستەر_بیست&oldid=946485»\nئەم پەڕەیە دواجار لە ١٠:٣٦ی ١٦ی ئایاری ٢٠٢٢ نوێ کراوەتەوە.


ئه دهب و ھونە رهه واڵده ری ئال و به ێت (ع)\nلاپه ڕه بینراوه کان ئه دهب و ھونە ر\nنیسان ٢٤, ٢٠١٩ - ١٠:٠٥ د.ن\nیازدەیەمین فستیڤاڵی شانۆی سەرشەقامی مەریوان دەستی پێکرد\nئەیلوول ٢٧, ٢٠١٦ - ٨:٣٨ ب.ن\nیازدەیەمین فستیڤاڵی شانۆی سەرشەقامی مەریوان بە بەشداریی هونەرمەندانی ئێرانی و بیانی لە شاری مەریوانی ستانی کوردستان دەستی پێکرد.\nکۆڕی ڕوونوێنی له گۆڤاری شی له کافه کاڵی سنه به‌ڕێوه ده‌چێت\nئەیلوول ٢٦, ٢٠١٦ - ١٠:٤٧ ب.ن\nکافه کتێبی کاڵ له سنه، له درێژه‌ی چالاکییه فه‌رهه‌نگییه‌کانی خۆی کۆڕی ڕوونوێنی له گۆڤاری شی به‌ڕێوه ده‌بات.\nچوارەمین ڕۆژی فستیڤاڵی شانۆی کوردی، ڕۆژێکی پڕبینەر\nئەیلوول ٢٣, ٢٠١٦ - ١:٢٦ د.ن\nلە چوارەمین ڕۆژی بەڕێوەچوونی سێزدەهەمین خولی فستیڤاڵی شانۆی کوردی کە لە ڕۆژانی پڕبینەری ئەم ڕووداوە بوو، چوار شانۆ لە پارێزگەکانی کوردستان، ئازەربایجانی ڕۆژاوا، ئیلام و دیاربەکر له سه قز نومایش کرا.\nئەیلوول ١٥, ٢٠١٦ - ١٠:٣٥ د.ن\nپەیکەره‌یه‌ک بۆ هونەرمەند مەزهەر خالقی\nئەیلوول ١١, ٢٠١٦ - ٦:٠٠ د.ن\nهونەرمەندێکی پەیکەرتاشی کورد بۆ ڕێزگرتن لە هونەرمەندی دیاری کورد، مەزهەر خالقی، پەیکەره‌یه‌کی دروست کرد.\nئەیلوول ٧, ٢٠١٦ - ٩:٤٣ ب.ن\nئەیلوول ٧, ٢٠١٦ - ٩:٢٥ ب.ن\nکوردیی هه‌ورامی زوانی ڕه‌سمی ئه‌و ئایینه‌یه که له‌پاش لاواز بوونی ئایینی زه‌رده‌شت به چڕوپڕترین و پڕ خه‌ڵکترین و کامڵترین ئایینی کوردی دێته ژماردن ئه‌ویش (ئایینی یارسان یان ئه‌هلی حه‌ق)ه و یه‌کێکه له‌و گه‌ره‌نتیانه‌ی که تا ئه‌و ئاینه بره‌وی هه‌بێت و په‌یڕه‌وکارێکی هه‌بێت هه‌ورامی یان ئه‌وه‌ی خۆیان پێی ده‌ڵێن ماچۆ له بره‌ودا ده‌بێت، وه‌ک ئه‌وه‌ی محه‌مه‌د عه‌لی سوڵتانی ده‌ڵێت: "وه‌ک چۆن له هه‌رکوێدا موسڵمانێک هه‌بێت له‌وێدا زمانی عه‌ره‌بی هه‌یه، به‌و شێوه‌یه‌ش له‌هه‌رکوێدا ئه‌هلی حه‌قێک هه‌بێت له‌وێش هه‌ورامی هه‌یه.\nئەیلوول ٣, ٢٠١٦ - ٨:٣٨ ب.ن\nئاب ٣١, ٢٠١٦ - ٩:٠٠ ب.ن\nڕێپێوانی بووکیلەکان لە تاران\nئاب ٢٣, ٢٠١٦ - ٧:٠١ د.ن\nڕێپێوانی بووکیلەی شایی لە مێهرەجانی نێونەتەوەیی شانۆی بووکیلەیی لە هەمبەر تەلاری وەحدەت بەرەو شانۆی شار لە تاران بە هاوڕێیەتی بنەماڵەکان دەستی بەکار کرد .\nئاب ٢١, ٢٠١٦ - ٧:٤٩ د.ن\nئاب ١٩, ٢٠١٦ - ١٠:٤٠ د.ن\nئاب ١٧, ٢٠١٦ - ٨:٣٣ د.ن\nئاب ١٦, ٢٠١٦ - ٩:٤٨ ب.ن\n"ساڵانی هەوراوی" کرایە کوردی\nکانوونی دووەم ٣١, ٢٠١٦ - ٧:١٠ د.ن\nڕۆمانی "ساڵانی هەوراوی" لە نووسین ڕۆمان‌نووسی ناوداری کورد عەلی‌ئەشرەف دەروێشیان کرایە کوردی و رەوانەی بازاڕی کتێب کرا


ANF | ڤایرۆسی كۆرۆنا و نیشانەكانی و خۆپاراستن\nكۆرۆنا بریتیە لەكۆمەلێك لەڤایرۆس و دەبێتە هۆی نەخۆشكەوتنی مرۆڤ و ئاژەڵ و كاتێك تووشی مرۆڤ دەبێت كۆمەڵێك كێشەی تەندروستی لێدەكەوێتەوە، یەکێکیشە لەو ڤایرۆسانەی دەگوازرێتەوە بۆ مرۆڤەکانیتر.\nچوارشه‌ممه, 29 Jan 2020, 10:11\nناوی كۆرۆنا واتا چەپكەگوڵ یاخود تاج و ئەوە ناوەش لەو شێوە خڕەوە ناونراوە كەلەژێر ووردبیندا ئەو ڤایرۆسە شێوەی خڕە و لەشێوەی تاجی پادشا دەردەكەوێت.\nمێژووی سەرهەڵدانی كۆرۆنا:\nبۆ یەكەم جار ڤایرۆسی كۆرۆنا لەباڵندە دەركەوت لەساڵی 1937 و دواتر لەئاژەڵە شیردەرەكان و پاشان لەساڵی 1960 بۆ یەكەم جار گواسترایەوە بۆ مرۆڤ ، لەساڵی 2003 لەشێوەی نەخۆشی سارس دەركەوت و نزیكەی 800 كەس بەهۆیەوە بوونە قوربانی و لەساڵی 2012 لەسعودیە دەركەوت و ناونرا كۆرۆنای رۆژهەڵاتی ناوەڕاست.\nجۆرەكانی ڤایرۆسی كۆرۆنا:\nحەوت جۆر ڤایرۆسی كۆرۆنا هەیە لەوانە ڤایرۆسی كۆرۆنای پەیوەندیدار بەسارس و ڤایرۆسی كۆرۆنای مرۆیی پەیوەندیدار بەرۆژهەڵاتی ناوەڕاست 2012 و ڤایرۆسی كۆرۆنای نوێ ناسراو بە ڤایرۆسی كۆرۆنای ووهان.\n١-ڤایرۆسی كۆرۆنای مرۆیی E229 (HCoV-229E).\n٢- ڤایرۆسی كۆرۆنای مرۆیی OC43 (HCoV-OC43).\n٣-ڤایرۆسی كۆرۆنای پەیوەندیدار بەسارس (SARS-CoV).\n٤- ڤایرۆسی كۆرۆنای مرۆیی NL63 (HCoV-NL63).\n٥-ڤایرۆسی كۆرۆنای مرۆیی HKU1.\n٦- ڤایرۆسی كۆرۆنای پەیوەندیدار بەرۆژهەڵاتی ناوەڕاست (MERS-CoV) و پێشتر ناسراو بوو بە ڤایرۆسی نویی كۆرۆنا (2012 HCoV-EMC).\n٧- ڤایرۆسی كۆرۆنای نوێ (nCoV) و ناسراوە بە ڤایرۆسی كۆرۆنای ووهان.\nهەمان زنجیرەی ڤایرۆسی ئەنفلۆنزای بەراز و باڵندەیە و ڤایرۆسەكە خانەو ناوكی نیە و ترشی ناوكی هەیە و ئەم ڤایرۆسە ترشەناوكی RNA هەیە و بەیەكگرتنی لەگەڵ DNA خانەخوێ بەردەوام خۆی دەگۆڕێت.\nڤایرۆسی كۆرۆنای مرۆیی لەساڵی 2003 دۆزرایەوە كەدەبێتە هۆی هەناسەتوندی زۆر و ناونرا ڤایرۆسی كۆرۆنای پەیوەندیدار بەسارس و ساڵی 2012 جۆرێكی نوێی ڤایرۆسی كۆرۆنا لەسعودیە دۆزرایەوە و سەرەتا ناونرا ڤایرۆسی كۆرۆنای 2012 و لەئێستا ناسراوە بەكۆرۆنای رۆژهەڵاتی ناوەڕاست و ساڵی 2015 ڤایرۆسی كۆرۆنا لەكۆریای باشوور بڵاوبۆوە و لەئێستادا لە چین و چەند وڵاتێكی دیكە بڵاوبۆتەوە.\nهەمان نیشانەكانی ئەنفلۆنزای وەرزیە و دیارترین نیشانەكانی تووشبوون بە ڤایرۆسی كۆرۆنا بریتیە بەرزبونەوەی پلەی گەرمی و دروستبوونی ئاوی لوت و هەوكردنی قوڕگ و كۆئەندامی هەناسە و نیشانەكانی هەڵامەت و سەرمابوون و كۆكەی وشك و پژمین و ئازاری پەلەكان و ماسولەكەكان و دوای 3 بۆ 7 رۆژ هەناسە توندی و گرفتی كۆئەندامی هەناسە دروست دەبێت.\nبەپێی ئامارەكان لە 36%ی ئەوانەی تووشی كۆرۆنا بوون گیانیان لەدەستداوە بەتایبەت بەساڵاچووان و ئەو كەسانەی سیستمی بەرگریان لاوازە و ئەو كەسانەی نەخۆشی درێژخایەنیان هەیە وەك نەخۆشیەكانی كۆئەندامی هەناسە و شەكرە.\nڤایرۆسی كۆرۆنا بەئاسانی لەنێوان مرۆڤەكان دەگوزارێتەوە بۆیە دەبێت خۆمان بپارێزرین و دووركەوتنەوە لەشوێنی زۆر قەرەباڵغ و رەچاوكردنی رێنماییەكانی خۆپارێزی و سەردان نەكردنی ئەو شوێنانەی نەخۆشیەكی تێدا بڵاوبۆتەوە زۆر گرنگە بۆ دانانی سنوورێك بۆ بڵاوبوونەوەی ئەو نەخۆشیە.\nراگرتنی پاكوخاوێنی و دەست شووشتنی بەردەوام و دووركەوتنەوە لە كەلوپلەی كەسی تووشبوو و گومانلێكراو.\nتائێستا هیچ ڤاكسینێك و چارەسەرێكی بنەڕەتی نەخۆشی كۆرۆنا نیە كەبەشێوەی كۆتایی ڕەزامەندی لایەنە نێودەوڵەتیەكانی وەرگرتبێت.


ژماره‌یه‌کی په‌نابه‌ر که له‌سه‌ر سنوری نێوان تونس و لیبیادا کۆبوونه‌وته‌وه، سێشه‌ممه 1 ی سێی 2011\nڕێکخراوی په‌نابه‌رانی سه‌ر به نه‌ته‌وه یه‌کگرتووکان ده‌ڵێت توندوتیژی له لیبیا بۆته ما‌یه‌ی هاڵاتنی زیا له 14 هه‌زار که‌س به‌ره‌و وڵاتانی دراوسێی تونس و میسر له ماوه‌ی 10 ڕۆژانی ڕابردوو‌دا و ئه‌و ڕه‌وشه وایکردووه سنوری تونس ببێته خاڵێکی قه‌یران.\nوته‌بێژی ڕێکخراوه‌که ملیسا فلیمنگ له ڕۆژی سێشه‌ممه‌دا ڕایگه‌یاند نزیکه‌ی 75 هه‌زار که‌س له لیبیاوه به‌ره‌و تونس هه‌ڵاتون که زۆربه‌یان کۆچبه‌رانی میسرین. گوتیشی که ئه‌و ژماره‌یه‌ش هه‌روه‌ها بریتیه له 14 هه‌زار که‌سی که له ڕۆژی دووشه‌ممه‌دا له سنوره‌کان په‌ڕیونه‌ته‌وه که ئه‌وه‌ش به‌رزترین ژماره‌یه تا ئه‌مڕۆدا.\nوا باوه‌ڕیش ده‌کرێت نزیکه‌ی هه‌مان ژماره خه‌ڵکی له ڕۆژی سێشه‌ممه‌دا له سنوره‌کان په‌ڕیبنه‌وه.\nفلیمنگ گوتی کارێکی گرنگه که ده‌یه‌ها هه‌زار له‌و ئاوارانه له سنوره‌کانی تونس بگوێزرێنه‌وه بۆ خۆ لادان له قه‌یرانێکی مرۆیی به‌ڵام که‌ره‌سته‌کانی گواستنه‌وه به گوێره‌ی پێویست نین.\nگو‌تیشی که رێکخراوه‌که‌ی نه‌ته‌وه یه‌کگرتووکان خێوه‌ت و چادری پێویستی بۆ 12 هه‌زار که‌س له‌و ناوه دابین کردووه و به‌نیازه له ڕێی فڕۆکه‌وه خێوه‌ت و که‌ره‌سته‌کانی تر له ڕۆژی پێنجشه‌ممه‌دا بۆ 10 هه‌زار که‌سی تریش دابین بکات.


دەستپێکرانی هەڵبژاردنەکانی سەرۆک کۆمارەتی ئێران - SAHAR KURDISH (Sorani)\nدەستپێکرانی هەڵبژاردنەکانی سەرۆک کۆمارەتی ئێران\nدوازدەهەمین خولی هەڵبژاردنەکانی سەرۆک کۆمارەتی ئێران ئەمڕۆ کاژێر هەستی بەیانی لە ئێران و لە ١٠٢ وڵات و ٣١٠ لق دەستپێدەکرێت .\nبە گوێرەی ڕاپۆرتی ئیسنا ، کاژێر هەستی بەیانی ئەمڕۆ ، هەینی بە فەرمانی وەزیری نێو خۆ بەڕێوە چوونی " هەڵبژاردنەکانی ٩٦ " لە دەڤەرەکانی هەڵبژاردنەکان لە سەرانسەری وڵات و سۆینە دیاریکراوەکان لە دەرەوەی وڵات دەستپیکراوە .\nهەروەها ڕۆژی ڕابردوو سەرۆکی شاندی چاودێری بە سەر هەڵبژاردنەکانی دوازدەهەمین خولی سەرۆک کۆمارەتیی ئێران لە دەرەوەی وڵات وتی : دوازدەهەمین خولی هەڵبژاردنەکانی سەرۆک کۆمارەتی لە 102 وڵات و 310 بنکەی دەنگدان بەڕێوە دەچێت .\nحەسەنی قەشقاوی ڕوژی پێنجشەممە وتی : 55 بنکەی دەنگدان لە ئەمریکا 21 بنکەی دەنگدان لە ئیماراتی یەکگرتووی عەرەبی 22 بنکە لە ئێراق و 12 بنکە لە بریتانیا دەنگی هاووڵاتیانی دەرەوەی وڵات وەر دەگرن .ناوبراو وتیشی : بە سەرەنجدانی ئەوەی کە بیروڕاگۆڕینەوەکان بۆ بەڕێوە چوونی هەڵبژاردنەکان لە کەنەدا بە ئاکام نەگەیشت بریار درا، چەن سندوقی دەنگ دان لە سنووری کەنەدا لە گەڵ ئەمریکا دەنگی هاووڵاتیانی دانیشتووی کەنەدا وەربگرن . جێگری کونسولخانەو کاروباری مەجلیسی وەزارەتی دەرەوەی ئێران وێڕای ئاماژە بە پێشوازیی ئێرانیەکانی دەرەوەی وڵات لە هەڵبژاردنەکانی سەرۆک کۆمارەتی وتی : هەنگاوگەلێکی پێویست بۆ جێ بە جێ کران و چاودێری بەسەر هەڵبژاردنەکان هەڵگیراوە . قەشقاوی وتی لە کاتژمێر هەشتی سەرلە بەیانیی هەینی لە هەر وڵاتێکدا تا کاتژمێر 18 دەنگ وەردەگیردرێت و باڵوێزان و نوێنەرانی ئێران لە وڵاتانی دانیشتوی دەرەوە دەتوانن ئەگەر پێویست بێت کاتی دەنگ وەرگرتنەکان درێژ بکەنەوە . دوازدەهەمین خولی هەڵبژاردنەکانی سەرۆک کۆمارەتیی ئێران هاوکات لە گەڵ هەڵبژاردنی شوراکانی ئیسلامیی شار و گوندەکان سبەینێ هەینی بەڕێوە دەچێت .\nئادار 19, 2017 08:30 Asia/Tehran\nدەستپێکرانی دەنگ وەرگرتنی هەڵبژاردنەکانی سەرۆک کۆمارەتی ئێران لە دەرەوەی وڵات\nبانگێشتنی مەرجەعە تەقلیدەکان بۆ بەشداریی پڕشۆری خەڵک لە هەڵبژاردنەکانی ئێران\nکۆتایی ماوەی بانگەشەی بەربژارەکانیی هەڵبژاردنەکانی سەرۆک کۆمارەتی ئێران


چالاكوانێكى ئێزدییه‌كان ئاشكراى ده‌كات، كچانى ئێزدى كراونه‌ته كه‌نیزه‌ك له توركیا و سعودیه و بۆ گه‌یاندنیشیان به‌و دوو وڵاته چه‌ند لایه‌نێك هاوكارى داعشى كردووه.\nله‌دیدارێكى ته‌له‌فزیۆنیدا عیسا سه‌عدۆ، چالاكوانى ئێزدیه‌كان كه نیشته‌جێى ئه‌ڵمانیایه بۆ یه‌كه‌مجار ئه‌وه‌ى ئاشكرا كرد، زیاتر له 2 هه‌زار و 900 ئێزدى چاره‌نوسیان نادیاره و بێسه‌ر و شوێنن و به‌پێى زانیارییه‌كانی ئەوان كه لێى دڵنیان ژنانى ئێزدى كراونه‌ته كه‌نیزه‌ك و براون بۆ توركیا و سعودیه.\nئه‌و چالاكوانه ئێزدییه ئاماژه‌ى بۆ ئه‌وه‌ش كردووه، چه‌ند لایه‌نێك به‌هاوكارى داعش كچانى ئێزدیان به‌ره‌و سعودیه و توركیا بردووه له‌دواى پێنج ساڵیش له‌كۆمه‌ڵكوژى ئێزدییه‌كان هیچ لێكۆلێنه‌وه‌یه‌كیش له‌و كاره نه‌كراوه.\nعیسا سه‌عدۆ له‌باره‌ى هۆكاره‌كانى كه‌وتنى قه‌زاى شه‌نگال و كۆنترۆڵكردنى له‌لایه‌ن داعشه‌وه ڕە‌خنه‌ى توندى له‌به‌رپرسانى پێشمه‌رگه گرت و داواى کرد “به‌هۆى ئه‌وه‌ى به‌شێوه‌یه‌كى كتوپڕ و خێرا له‌و شاره‌دا كشانه‌وه و هیچ گوله‌كیشیان نه‌ته‌قاند به‌ره‌و ڕووى داعش، دادگایى بكرێن”.


ئه‌مه‌ریکا و نه‌ته‌وه یه‌کگرتووه‌کان خۆشحاڵی خۆیان بۆ ڕێکه‌وتنی نێوان به‌غدا و هه‌ولێر ده‌رده‌بڕن\nهه‌ر یه‌ک له ئه‌مه‌ریکا و نه‌ته‌وه یه‌کگرتووه‌کان خۆشحاڵی خۆیان به ڕێکه‌وتنی نێوان حکومه‌تی ناوه‌ندی عێراق و حکومه‌تی هه‌رێمی کوردسـتان ده‌ربڕی.\nجێنێفه‌ر ساکی گوته‌بێژی وه‌زاره‌تی ده‌ره‌وه‌ی ئه‌مه‌ریکا له ڕاگه‌یاندنێـکدا گوتی " ئێمه خۆشـحاڵین به‌وه‌ی ڕاگه‌یاندراوه که‌وا حکومه‌تی فیدراڵی عێراق و حکومه‌تی هه‌رێمی کوردسـتان هه‌نگاوی سه‌ره‌تایـیان ناوه بۆ گه‌یشتن به چاره‌سه‌رێكى یه‌كسان و گشتگیر بۆ كێشه‌كانى نێوان و چۆنێتی به‌ڕێوه‌بردنی سه‌رچاوه‌کانی نه‌وت و گازی وڵاته‌که‌یان.\nپاشان گوتی ئه‌مه‌ریکا خوازیاره هه‌رچی زووه ئه‌و هه‌نگاوانه بنرێن تاوه‌کو متمانه دروسـتبـبێت له‌و ده‌مه‌ی ڕێبه‌رانی عێراق له چه‌ند ڕۆژی داهاتوو به‌رده‌وام ده‌بن له تاووتوێکردنی ئه‌و مه‌سه‌لانه‌ی ماونه‌ته‌وه تاوکو به چاره‌سه‌ری ڕه‌وا و ده‌سـتوریـیان بۆ بدۆزنه‌وه به شێوه‌یه‌ک وه‌ها بکات هه‌موو عێراقیـیه‌کان به‌شی یه‌کسانی خۆیان له که‌رتی نه‌وتدا هه‌بێت.\nهه‌روه‌ها بان کی مون سـکرتێری گشـتی نه‌ته‌وه یه‌کگرتووه‌کان ئه‌ویش خۆشـحاڵی به ڕێـکه‌وتنه‌که ده‌ربڕی و له به‌یانـنامه‌یه‌کدا به‌و بۆنه‌یه پـیرۆزبایی له هه‌ر یه‌ک له حه‌یده‌ر عه‌بادی سه‌رۆک وه‌زیری عێراق و نێچیرڤان بارزانی سه‌رۆک وه‌زیری حکومه‌تی هه‌رێمی کوردسـتان کرد.\nپاشان هه‌ردوو حکومه‌تی فیدراڵ و هه‌رێمی هان دا له‌سه‌ر ئه‌م هه‌نگاوه سه‌ره‌تایـیه گرنگه کاربکه‌ن و چاره‌سه‌ری هه‌موو کێشه هه‌ڵپه‌سێراوه‌کانی نێوانیان بکه‌ن له چوارچێوه‌ی ده‌سـتوردا.\nدواتر گوتی شاندی نه‌ته‌وه یه‌کگرتووه‌کان له عێراق به‌رده‌وام ده‌بێت له پشـتیوانیکردن له‌م پـرۆسه‌یه.


ڕێژەی سەوزایی لە سلێمانی لای فەرمانگەی ژینگە 11% و لای باخچەكانی سلێمانی 16%یە\n:: AM:10:14:22/10/2019 \nلە سلێمانی 565 باخچە و پارك هەن\nڕێژەی سەوزایی لە سلێمانی لای فەرمانگەی ژینگە 11%یە و لای باخچەكانی سلێمانی 16%یە، بە پێوەری یەكێكیان رێژەكە لە سەرووی ستانداردی جیهانییەوەیە و گومان لە راستیەكەی دەكرێ. بەرپرسانی ئەو شارە رای دەگەیەنن، سەتان پارچە زەوی لە شارەكەدا هەن شایانی ئەوەن بكرێن بە سەوزایی، بەڵام لەبەر نەبوونی بودجە ناتوانن.\nلە كوردستان پێش بیست ساڵ هیچ زانیارییەك لەبارەی سەوزایی و رێژەكەی نەبوو، بەڵام لەوەو دوا دەست بە دروستكردنی باخچە و پاركی گەورە و چاندنی دار كرا. بەڵام هێشتا پێوەرەكان زانستی نین بۆ نزیكبوونەوە لە ستاندارد.\nسوبحان حوسێن بەڕێوەبەری ڕاگەیاندنی فەرمانگەی ژینگەی سلێمانی، بە"وشە"ی ڕاگەیاند، سەوزایی و سەوزكردن لە سلێمانی دابەش بووە بەسەر دوو ڕێژە، ڕێژەیەك لە بەڕێوەبەرایەتی باخچەكانە كە خۆیان دیارییان كردووە و دەیانەوێ لەبەر خۆیان ڕێژەكە بە زۆر لە قەڵەم بدەن، ئەگەر بەگوێرەی ئەو ڕێژەیەی بەڕێوەبەرایەتی باخچەكانی سلێمانی بێت، ڕێژەی سەوزایی لە سلێمانی لە سەرووی ستانداری جیهانییەوەیە كە 16%ی تێپەڕ كردووە، بەڵام ڕێژەكە لای فەرمانگەی ژینگە بە جۆرێكی ترە.\nبەگوتەی سوبحان، بەپێی ئەو ڕێژەیەی لای فەرمانگەكەی ئەوانە، ڕێژەی سەوزایی لە سلێمانی كەمترە لە 11% و نەگەیشتووەتە ئاستی ستانداری جیهانی كە لە سەرووی 15%یە.\nئەوەش دەخاتە ڕوو كە ڕێژەی سەوزایی بە دروستكردنی پارك و باخچەكان زیاد دەكات، لە ژینگەی سلێمانی زیاتر كار لەسەر دەوروبەری سلێمانی و سەوزكردنی سنووری كارگەكان دەكەن، بەپێی ئەو مەرج و ڕێنوێنییانەی كە بۆ كارگەكان دانراوە.\n"لە بەرانبەر دروستكردنی كارگەكان لە دەرەوەی شار بۆ ئەوەی ڕێژەی سەوزایی زیاد بكرێت، ئەگەر كارگەیەك شوێنی بۆ سەوزكردن نەبوو، دەبێت پڕۆژە لە بری سەوزكردن جێبەجێ بكات، ئەویش چەند كارگەیەك كۆ دەبنەوە و لە ڕێی ژینگە و باخچەكانی سلێمانی پێكەوە باخچەیەكی بچووك دروست دەكەن لە گەڕەك و كۆڵانەكان لە بەرانبەر سەوزكردنی سنووری كارگەكەیان، ئەوەش لە ماوەی دوو ساڵی ڕابردوو جێبەجێ كراوە، چەند باخچەیەك بەو شێوەیە دروست كراون." سوبحان وای گوت،\nوەك ئەو بەڕێوەبەرە دەڵێ، ژینگەی سلێمانی ساڵانە لە مانگی شوبات و تشرینی دووەم دەست بە دابەشكردن و پڕۆژەی سەوزكردن دەكات لە ڕێی دابەشكردنی نەمام بەسەر ماڵ و شوێنەكاندا، ئەوەش زیاتر لە دەرەوەی شار جێبەجێ دەكرێت، دواتر لیژنەیەك بەدواداچوون دەكات بۆ ئەوەی بزانرێت نەمامەكان تا چەند چێنراون لەلایەن هاووڵاتییانەوە.\nبەڵام هاوژین عوسمان بەرپرسی بەشی ڕاگەیاندن لە بەڕێوەبەرایەتی باخچەكانی سلێمانی، بە"وشە"ی ڕاگەیاند، ڕێژەی سەوزایی لە سلێمانی لە سەرووی ستانداردی جیهانییەوەیە و ٪16.5یە، لە كاتێكدا ستانداردی سەوزایی 15%یە و ساڵانەیش بەردەوامن لە سەوزكردن و چاندنی نەمام لە كۆڵان و شەقام و شوێنەكان.\nلە سلێمانی 565 باخچە و پاركی گەورە و بچووك هەن، لە ماوەی چەند ساڵی ڕابردوویش بەهۆی تەنگژەی دارایی، نەتوانراوە وەك پێویست باخچە دروست بكرێت و تەواوی كۆڵان و گەڕەكەكان شوێنی باخچەیان بۆ كراوە، بەڵام ئێستە هەر ماڵە و بەردەمی خۆی سەوز كردووە و وەك پڕۆژە لەلایەن باخچەكان و شارەوانی جێبەجێ نەكراوە كە ژمارەیان دەگاتە سەتان باخچە.\nئەو سوزاییەی لە بەردەم ماڵان یان زەوی بۆشایی بەرانبەر ماڵ هەیە، رێك نەخراوە و دەستی بەسەردا گیراوە و بۆ بەرژەوەندی كەسیی بەكار دێت، لە كاتێكدا ئەوانە زەوی گشتیین و ئاوی زۆریش بەفیڕۆ دەدەن.\nهاوژین عوسمان باسی لەوەش كرد، بەڕێوەبەرایەتی باخچەكانی سلێمانی خزمەتی زیاتر لە سێ ملیۆن دار لە باخچە و پارك و بلوارەكان دەكات، بەڵام دروستكردنی پاركی نوێ و باخچە دەكەوێتە سەر دابینكردنی بودجە، چونكە بە سەتان باخچە دەرخستەیان هەیە لە كۆڵان و گەڕەكەكان، بەڵام پێویستمان بە پارەیە.\nئەمساڵ لە نێوان 10 بۆ 15 هەزار داری تر دەڕوێنین\n"ئەمساڵ لە نێوان 10 بۆ 1 5 هەزار داری تر دەڕوێنین، بەڵام تەنگژەی دارایی گرفتی دروست كرد بۆ چاندنی دار، چونكە تا ساڵی 2013 هەموو ساڵێك سەرووی 200 هەزار نەمام دەهاتنە چاندن، بەڵام لە دوای ئەو دۆخەوە ساڵانە كەمی كردووە و ساڵی رابردوو 17 هەزار دارمان ڕواند و پێنج هەزار داریش وەك دیاری دراون بە ماڵان بۆ چاندن" هاوژین وای گوت.\nبە بۆچوونی ئەو، لە تەواوی گەڕەك و كۆڵانەكان باخچە و پارك پێویستن و زیاتر لە 10 هەزار واژوو لەلایەن هاووڵاتییانی گەڕەك و كۆڵانە جیاوازەكانەوە بە دەستیان گەیشتووە، لە هەر كۆڵانێكدا 50 هاووڵاتی واژوویان كۆ كردووەتەوە و داوای دروستكردنی پارك و باخچەی بچووكیان كردووە. ئاماژەی دا "ئێمە تەنیا دەرخستەی بۆ دەكەین و ڕەوانەی شارەوانی و دارایی دەكەین، ئەگەر پارە هەبوو جێبەجێ دەكرێت".\nهاوكات ئاكۆ عەلی جێگری سەرۆكی شارەوانیی سلێمانی، بە"وشە"ی ڕاگەیاند، ئەوەی پێوەستە بە شارەوانیی سلێمانی، جێبەجێكردنی مەرج و ڕێنوێنییەكانە لەسەر ئەو هاووڵاتییانەی خانووی نوێ دروست دەكەن، مەرجە هەر كەسێك خانوو دروست دەكات، دوو دار لە بەردەم ماڵەكەی بڕوێنێ، بەڵام لە دروستكردنی باخچە و پارك ئێستە توانای دروستكردنمان نییە و هەموو پڕۆژەی باخچەكان ڕاگیراون.\nهۆی ئەوەی گەڕەكە میلییەكان ڕێژەی سەوزاییان كەمە، بۆ ئەوە دەگەڕێتەوە لە ڕابردوو بە جۆرێك كراون شوێنی پارك و باخچەیان نییە، گەڕەكێكی وەك سابوونكەران تەنیا خانوو و شوێنی پێڕۆی هەیە، جیاواز لە گەڕەكە نوێیەكان كە فراوانن و شوێنی باخچە و پاركیان بۆ دەستنیشان كراوە.\nبە بۆچوونی جێگری سەرۆكی شارەوانی، سەتان پارچە زەوی لە سلێمانی دانراون بۆ سەوزكردن و باخچە، بەڵام لە رووی داراییەوە توانای ئەوەیان نییە بیانكەن بە سەوزایی. ددانی بەوەشدا نا كە ئەگەر باخچەكەیش دروست بكەن، پێوستیان بە باخەوان دەبێت بۆ خزمەتكردن، ئەوەش كێشەیە لە دۆخێكدا كە دامەزراندن نییە.


ئیتۆ هێرش دەكاتە سەر سپی پێستەكان | دەزگاى زارى کرمانجى\nئیتۆ هێرش دەكاتە سەر سپی پێستەكان\nزاری كرمانجی- ئاژانسییە هەواڵییە وەرزشییەكان: ساموێل ئیتۆی ئەستێرەی پێشووی یانەی بەرشەلۆنەو هەڵبژاردەی كامیرۆن، بەتوندی هێرشیكردە سەر ئەو سپی پێستانەی هێرش دەكەنە سەر كەسانی رەش پێست و بە نامەرد ناوی بردن.\nلە وێستگەیەكی شەمەندەفەری فەڕەنسا، پۆلیسێك هێرشیكردە سەر ئافرەتێكی رەش پێستی دووگیان و زۆری لێدا، ئەمە هەمان روداوی كوشتنی جۆرج فلۆیدی ئەمریكی لەسەر دەستی پۆلیسێكی سپی پێست بەبیر هێنایەوە، كە چەند هەفتەیەك لەمەوبەر كوژرا.\nئیتۆ لە رێگەی تویتەرەوە بەتوندی سەركۆنەی ئەو كارەی كردو گووتی": ئێوە چەند ترسنۆكن، پیاوەتی خۆتان بەرامبەر ئافرەتێك پێشان دەدەن لە كاتێكدا ئەو دوو گیانیشە".\nڤیدیۆی پەلاماردانی ئەو ئافرەتە لەلایەن پۆلیسەوە، لە تۆڕە كۆمەڵایەتییەكان كاردانەوەو سەركۆنەی زۆری بەدوادا هات، لەبەرئەوەی ئافرەتەكە دووگیانەو لەكاتی هێرشەكەدا سەری بەر زەوی دەكەوێت، دواتریش پۆلیس گازی فرمێسك رێژی بەكارهێنا كە مەترسی بۆ كۆرپەی ناوسكی ئەو ئافرەتە درووست دەكات.\nماڵپەری یاهوو ئاشكرایكردووە، پۆلیس بەبێ هۆكار داوای لەو ئافرەتە كردووە وێستگەكە بەجێبهێڵێت و كاتێك رەتیكردۆتەوە لەبەرئەوەی بەبێ هۆكار ئەو داوایەیان لێكردووە، دۆخەكە لە كۆنترۆڵ دەرچووەو پەلاماری ئافرەتە دووگیانەكە درا.\nلە ڤیدیۆكەدا كە كەسێكی نەناسراو تۆماریكردووە، هاوسەری ئافرەتە دوو گیانەكە داوا لە پۆلیس دەكات واز لە هاوسەرەكەی بهێنن تا زیان بە كۆرپەكەی نەگات، بەڵام ئەویش رووبەڕووی پەلاماردان و لێدان دەبێتەوەو لەگەڵ ژنەكەیدا پەلكێشی بنكەی پۆلیس دەكرێن.\nپێشتر لە چەندین روداو و هەڵوێستی جیاوازدا، ئیتۆ پشتگیری خۆی بۆ كەسانی رەش پێست دەربڕیبوو، دوایەمینیان رەتكردنەوەی ئەو لێدوانەی پزیشكێكی فەڕەنسی بوو كە داوا دەكات، چارەسەری كۆرۆنا لەسەر خەڵكی ئەفریقیا تاقیبكرێتەوە، بەرلەوەی كەسانی دیكە بەكاری بهێنن, ئەو لێدوانە كاردانەوەی زۆر یاریزانی ئەفریقی بەدوای خۆیدا هێنا.


“سەردانیكردنی کازمی بۆ دەروازەكانی باشماخ و ئیبراهیم خەلیل بۆ رازیكردنی دڵی عێراقییەكان بوو” – SNN\nHome›کوردستان›“سەردانیكردنی کازمی بۆ دەروازەكانی باشماخ و ئیبراهیم خەلیل بۆ رازیكردنی دڵی عێراقییەكان بوو”\nرۆژنامەنووس و ئابوورناسێك پێی وایە سەردانیكردنی دوو دەروازە یەكێك لە سنوری پارتی و یەكێك لە سنوری یەكێـتی ئەوەندەی بۆ رازیكردنی دڵی عێراقیەكان بوو ئەوەندە بۆ بۆ زانینیی داهاتی دەروازەكان نەبوو.\nبیلال سەعید ڕۆژنامەنووس و ئابووریناس لەبارەی سەردانەكەی مستەفا كازمی بۆ تەنها دوو دەروازەكان بە SNNی راگەیاند: دیارە سەردانەكەی مستەفا كازمی سەرۆكوەزیرانی عێراق بۆ دەروازەكانی ئیبراهیم خەلیل و باشماخ تەنها بۆ رازیكردنی دڵی عێراقییەكان بوو نەك بۆ زانینی داهاتی مانگانەی ئەو دەروازانە لە دیوێكی تریشدا ئامانجی سەردانەكەی بۆ ئەو دوو دەروازەیە كە یەكێك لە سنوری پارتی و یەكێتی تریش لە سنوری یەكێتی تەنها بۆ ئەوە بوو بڵێت ئەواتا من دەسەڵاتی سیاسیم بەسەرە تەواوی دەروازەكانی ترەوە هەیە.\nوتیشی “دیارە ئەوەندەی دەسەڵاتی دەروازەكان بەدەستی بەرپرسان و سیاسیەكان ئەوەندە هەڵ بۆرێكخستنەوەی نادرێت و دیارە لە ماوەی رابردووش چەند هەوڵێك هەبوو، بە ئامانجی رێكخستنەوەی دەروازە سنوریەكان، بەڵام ئەو هەوڵانە زۆر زۆر كەم و سنوردارە”.\nئەوەشی خستەڕوو “لە ئێستادا 5 دەوازەی سەرەكیمان هەیە و لەگەڵ چەند دەروازەیەكەی تری لاوەكیش، هەروەها داتایەكی فەرمیش نییە بۆ ئەوەی بزانین داهاتی ئەوە دەروازانە مانگانە چەند و چەندی بۆ حكومەت دەگەرێتەوە”.\nرۆژی پێنجشەمە مستەفا كازمی سەرۆكوەزیرانی عێراق بەسەردانێكی دوو ڕۆژە گەیشتە هەرێمی كوردستان لە چوارچێوە سەردانەكەشیدا تەنها دەروازەكانی باشماخ و ئیبراهیم خەلیلی بەرسەكردەوە ، هەر زووش سەردانەكەی كازمی بووە باسی گەرمی میدیا و شەقامی عێراق و كوردستانی\nهامیڵتۆن ریكۆردێكی مایكل شوماخه‌ر یه‌كسان ده‌كاته‌وه\n” لەبارەی هێرشەکانی تورکیاوە حکومەتی هەرێم داوای هاوکاری لە ئەمریکا کردووە”


ئومێد خۆشناو: هیچ هۆکارێکی سیاسی بۆ پەکخستنی پەرلەمان نییە بەڵام هۆكاری ڕۆڵبینینی زۆرە\nBasnews 03/06/2020 - 15:08 كوردستان\nسه‌رۆكی فراكسیۆنی پارتی دیموكراتی كوردستان له په‌رله‌مانی كوردستان رای گەیاند کە هەنگاوی پراکتیکی بۆ جێبەجێکردنی یاسای چاکسازی دەست پێکردووە. جەختیشی کردەوە کە هیچ هۆکارێک بۆ پەکخستنی پەرلەمان نییە.\nئومێد خۆشناو، سەرۆکی فراکسیۆنی پارتی لە پەرلەمانی کوردستان بە (باسنیوز)ی راگەیاند، یاسای چاكسازی یه‌كێك بووە له به‌رنامه‌کانی كاری لیسته براوه‌كانی په‌رله‌مان كه ئێستا فراكسیۆنیان هه‌یه و له كاتی پێكهێنانی حكوومه‌تیش رێككه‌وتنی پێكهاته سیاسییه‌كانی كابینه‌ی حكوومه‌تی لەبارەوە کراوە: ”واته له‌سه‌ر دوو بنه‌مای رێككه‌وتنی نێوان ئێمه و هاووڵاتی و پێكهێنه‌رانی حكوومه‌ت ده‌ست كراوه به کارکردن لەسەر یاسای چاكسازی، ئێستاش له قۆناغی جێبه‌جێكردنیداین و قۆناغی پراكتیكی ده‌ستی پێكردووه، په‌یڕه‌وی بۆ ده‌رچووه و وه‌زاره‌ته په‌یوه‌ندیداره‌کان راسپێدراون كاری له‌سه‌ر بكه‌ن".\nڕوونیشی کردەوە کە ئەرکێکی یاسایی ئەوانە وەک فراکسیۆنەکەیان و پەرلەمانیش، چاودێریی کاری حکوومەت و چاودێریی جێبەجێکردنی یاساکان بکەن: ”بەپێی یاساکە، ده‌بێت سێ مانگ جارێك، حكوومه‌ت راپۆرتمان ئاراسته بكات، ئه‌وه‌ش نه‌فه‌س درێژیی ده‌وێت، رێكاری قانوونیی ده‌وێت، لەنێو یاساكه‌شدا چه‌سپاندوومانه، ده‌بێت حكوومه‌ت راپۆرت بداته په‌رله‌مان و بزانین له كوێداین".\nجەختیشی کردەوە: ”لە فراكسیۆنی پارتی سه‌ردانی سه‌رۆكایه‌تیی په‌رله‌مان و ته‌واوی فراكسیۆنه‌كانمان كردووه، نیه‌تی خۆمان راگه‌یاندووه كه په‌رله‌مان رۆڵی هه‌بێت به هه‌موو جۆره‌كانیه‌وه، چه‌تری نیشتمانی بێت، ئۆپۆزنسیۆن و ده‌سه‌ڵات لێره‌ین و ده‌رئه‌نجامی بڕیاری خه‌ڵكین، هیوادارین واز له یه‌كترشكاندن و تۆمه‌تبارکردنی یه‌كتر بهێنین، نیه‌تی خۆمان ئه‌وه‌یه كه خزمه‌ت بكه‌ین و ئێمه چونكه لیستی زۆرینه‌ین، به‌پێی قه‌باره‌ی به‌رپرسیاریه‌تیمان، ئه‌و دۆخانه‌ی له رابردووه هه‌بووه ته‌حه‌مولی ده‌كه‌ین، هه‌وڵ ده‌ده‌ین ئه‌و گرژییانه نه‌مێنێت، به‌پێی قه‌باره‌ی خۆمان، هه‌نگاو ده‌نێین و خه‌ونمان زۆره ده‌مانه‌وێت جێبه‌جێی بكه‌ین“.\nئومێد خۆشناو ئەوەی نەشاردەوە کە لە دانیشتنیان لەگەڵ دەستەی سەرۆکایەتیی پەرلەمان و فراکسیۆنەکان، جەختیان کردووەتەوە کە هیچ هۆكارێکی سیاسی و یاسایی نابینن تاوەکوو په‌رله‌مان پەکی بکەوێت، به‌ڵام هۆكاری زۆر ده‌بینین كه په‌رله‌مان رۆڵی خۆی ببینێت، هه‌موو لایه‌ك ره‌زامه‌ندن كه دۆخی په‌رله‌مان ئاساییه و ئاسایی ده‌بێته‌وه، به‌رپرسیاریه‌تیی ئیداری و یاسایی له‌سه‌ر شانیه‌تی له‌م قۆناغه‌دا.\nلەبارەی ئەو دەنگۆیانەی کە باس لە کەمکردنەوەی مووچەی فەرمانبەران دەکەن بەپێی یاسای چاكسازی، سەرۆکی فراکسیۆنی پارتی گوتی: ”ئەوانەی مووچه‌خۆری یاسایین، مووچه‌كانیان به یاسا رێك خراوە و كێشەیان نابێت، یاسای چاكسازی، دەستكاریی مووچە و دەرماڵە و ئیمتیازی نایاسایی دەگرێتەوە، له‌گه‌ڵ به‌غداش ئومێد هه‌یه بگه‌ینه رێككه‌وتن و دواكه‌وتنی مووچه‌ش خواستی حكوومه‌ت نه‌بووه، بەڵکوو له دەرەوەی خواستی حكوومه‌ته بووه، چونکە دیسان كوردستان سزای سیاسی دراوه، بەڵام ئومێدمان وایه كابینه‌ی نوێی عێراق هاوكارمان بن و لە سیاسەتی سزادانی کوردستان بەردەوام نەبن“.


ئەنجومەنی خۆپیشاندەرانی هەڵەبجە هەڕەشەی ”هەڵوێستی توند” دەکەن – کوردی – RojNews.News\nئەنجومەنی خۆپیشاندەرانی هەڵەبجە هەڕەشەی ”هەڵوێستی توند” دەکەن\n29/02/2020 - 7:33:13 pm\nپێنجشەممە, 5 أبر 2018 – 18:03\nئەنجومەنی خۆپیشاندەرانی هەڵەبجە، ڕایانگەیاند، دەرفەتێك دەدەین بە حكومەت، تاوەكو بەڵێنەكانی ئەمجارەی جێبەجێ بكات، هۆشداریشیان دا:”ئەگەر تا ٣٠ ڕۆژی داهاتوو مووچەیەكی تر وەرنەگرین، ئەوا هەڵوێستی توندتر دەنوێنین”.\nئێوارەی ئەمڕۆ، لە باخچەی سەنتەری گەشەپێدانی لاوان، ئەنجومەنی خۆپیشاندەرانی هەڵەبجە، بەیاننامەیەكیان لەسەر شكاندنی بایكۆت و دەستپێكردنەوەی دەوام بڵاوكردەوە.\nبەرهەم عومەر، لەسەر ناوی ئەنجومەنی خۆپیشاندەران بەیاننامەكەی خوێندەوە كە تیایدا هاتبوو: پێویستە حكومەت گەرەنتی پێدانی مووچەكانمان لەماوەی ٣٠ ڕۆژدا پێبدات، بۆ ئەم مەبەستە هەرچی زووترە ئەو چاكسازییانەی كە خۆیان ڕیكلامی بۆ دەكەن بەیاسایی بكرێت و بخرێتە بواری جێبەجێكردنەوە.\nهەروەها، هاتبوو: كاتێكی گونجاو و سنوردار دیاریبكرێت بۆ لابردنی ڕێژەی (10% بۆ 30%) لە پاشەكەوتی مووچەی فەرمانبەران.\nلەبارەی ئەو مووچە پاشەكەوتكراوانەی كە لای حكومەتە، ئەنجومەنی خۆپیشاندەرانی هەڵەبجە داوادەکات: لە هەژماری هەر فەرمانبەرێكدا ڕێكبخرێت، تا بتوانێت بۆ پێدانی باج و ڕسومات بەكاریبهێنێت و بانگهێشتی هەموو فراكسیۆنەكانی پەرلەمان دەكەین، كە بە پڕۆژە یاسایەك حكومەت ناچار بكات تا بچێتە ژێر باری گەڕاندنەوەی تێكڕای مووچە پاشەكەوتكراوەكان.\nلە بەشێکی دیکەی بەیاننامەکەی ئەنجومەنی خۆپیشاندەرانی هەڵەبجە-دا، داواکراوە، کە حكومەت هەستێت بە ڕێکخستنەوەی باج و ڕسومات بەجۆرێك كە باری سەرشانی هاوڵاتیان سوكبكات.\nلەكۆتایی بەیاننامەكەشدا هاتبوو: گۆڕانكاری لە شێوازی چالاكی و فشارەكانماندا دەكەین، دەرفەتێك دەدەین بەحكومەت تا بیسەلمێنێت لەگەڵ بەڵێنەكانیدا جددییە و ئەمجارە درۆ ناكات و ٣٠ ڕۆژ پاش ئەمڕۆ مووچەیەكی تر وەرنەگرین ئەوا هەڵوێستی زۆر توند دەنوێنین.\nجەبار یاوەر: زانیاریم لەسەر ڕووداوەکانی گوندی بەرمیزە نییە\nتورکیا سیدەکان بۆردوومان و تۆپباران دەکات.. بەوێنە


تورکیا.. لەدوای هەڵبژاردنەکانی ٢٤ی حوزەیران چی دەگۆڕێت؟ – ئیسلامی\nسه‌ره‌تا/ جیهانی ئیسلامی/تورکیا.. لەدوای هەڵبژاردنەکانی ٢٤ی حوزەیران چی دەگۆڕێت؟\nتورکیا.. لەدوای هەڵبژاردنەکانی ٢٤ی حوزەیران چی دەگۆڕێت؟\n45 ده‌قه‌ی خوێندنه‌وه 1\nبڕیارە ڕۆژی ٢٤ی حوزەیران هەڵبژاردنەکانی سەرۆکایەتی و پەرلەمانی تورکیا بەڕێوەبچن، و لە ئێستاشدا پرۆسەکە لە وڵاتانی دەرەوە بە بەشداری زیاتر لە سێ ملیۆن دەنگدەری تورکی بەڕێوەدەچێت، کۆی گشتی دەنگدەرانی ناوەوە و دەرەوەی وڵاتیش نزیکەی ٦٠ ملیۆن دەنگدەرن، بەڵام پرسیار ئەوەیە کە ئایا دوای هەڵبژاردنەکانی ٢٤ی حوزەیران چی دەگۆڕێت؟\nبۆ یەکەمجارە لە مێژوودا کە گەلی تورکیا دەچنە سەر سندوقەکانی دەنگدان و لە یەک کاتدا دەنگ بۆ هەڵبژاردنی سەرۆکەکەیان و ئەندامانی پەرلەمانیان دەدەن، لەدوای هەڵبژاردنەکانیش سەردەمێکی نوێ دێتە ئاراوە.\nموحەمەد چەلیک سەرنوسەری سیاسیی میدیایی لەوبارەیەوە دەڵێت “هەڵبژاردنەکان خاڵی وەرچەرخان دەبن، لاپەڕەیەکی نوێ دەکاتەوە لە سیاسەتی تورکیادا”.\nلە نیسانی ساڵی ٢٠١٧دا ڕیفراندۆمێکی نیشتمانی بەڕێوەچوو و خەڵک دەنگیان بۆ چاکسازی لە دەستوردا دا بە ٥١.٤١٪ دەنگی بەڵێ و ٤٨.٥٩٪ دەنگی نەخێر.\nتورکیا لە ئێستادا سیستمێکی پەرلەمانیی سێ لقیی هەیە، بەپێی سیستمی ئێستا ئەو پارتەی کە زۆرینەی پەرلەمان بەدەستدەهێنێت دەسەڵاتی تەشریعی/یاسادانان (پەرلەمان) و دەسەڵاتی تەنفیزیی/جێبەجێکردن (سەرۆک و سەرۆک وەزیران و کابینەی حکومەت)ی بەدەستەوەدەبێت، و دەسەڵاتی دادوەریش سەربەخۆیە.\nبەڵام لە سیستمە نوێیەکەدا کە لە دوای ٢٤ی حوزەیرانەوە جێبەجێدەکرێت، پۆستی سەرۆک وەزیران نامێنێت و دەسەڵاتەکانی دەدرێت بە سەرۆکی وڵات کە پێنج ساڵ لە دەسەڵاتدا دەبێت.\nچی تر دەگۆڕێت؟\nسەرۆکی وڵات، سەرۆکی دەوڵەت و سەرۆکی دەسەڵاتی تەنفیزی/جێبەجێکردن دەبێت، و پەرلەمانیش بەرپرسیار دەبێت لە پرۆسەی تەشریعی/یاسادانان.\nسەرۆکی وڵات هەریەکە لە جێگرانی سەرۆک و وەزیرەکان و پۆستە باڵا خزمەتگوزارییەکان دیاریدەکات، هەروەها ناچارنییە کە پەیوەندییەکانی لەگەڵ حزبەکەیدا بپچڕێنێت، کە لە سیستمی پێش ٢٤ی حوزەیراندا سەرۆک بەپێی یاسا ناچار بەم کارە دەکرا.\nلە سیستمی نوێدا، پێشکەشکردنی بودجە کار و بەرپرسیارێتی سەرۆک دەبێت، بەڵام پێش جێبەجێکردنی پێویستی بە قبوڵکردنیەتی لەلایەن پەرلەمانەوە. هەرچەندە سەرۆک دەتوانێت پەرلەمان هەڵوەشێنێتەوە بەڵام باجیشی هەیە چونکە سەرۆک خۆیشی دەبێت ئەوکاتە هەڵبژێردرێتەوە.\nهۆکاری ئەوەیش کە دەبێت سەرۆک لەکاتی هەڵوەشانەوەی پەرلەماندا هەڵبژێردرێتەوە ئەوەیە کە هەردوو هەڵبژاردنی سەرۆکایەتی و پەرلەمانی پێویستە لە یەک ڕۆژدا بەڕێوەبچن.\nلەدوای هەڵبژاردنی ٢٤ی حوزەیرانەوە پەرلەمانی تورکیا لەجیاتی ٥٥٠ پەرلەمانتار ٦٠٠ پەرلەمانتاری دەبێت و ٥٠ کورسی بۆ پەرلەمان زیاد دەبێت، و پێکەوە هەردوو سەرۆک و پەرلەمان پێکەوە کاردەکەن.\nدادگا سەربازییەکان چیتر بوونیان نامێنێت، جگە لە هەندێک کەیسی تایبەتی نەبێت کە بەرپرسە سەربازییەکان تێوەگلابن لە کارێکی نایاسایی، هەروەها دادگا مەدەنییەکانیش دەسەڵاتی بڕیاردانی یاسایی و دادوەرییان دەبێت.\nهەندێک لە شارەزایانی تورکیاش باس لەوە دەکەن کە ئەمە دەبێتەهۆی گۆڕانکارییەک بەو ئاراستەیەی کە زیاتر “دەستووری مەدەنی” بێت.\nچین فەرمانیکرد هەموو مزگەوتەکانی ئەو وڵاتە ئاڵای چین هەڵکەن


سەرۆکی حکومەتی هەرێمی کوردستان بەشداری لە یادی لەدایکبوونی پێغەمبەری ئیسلام دەکات\nبه‌رواری دابه‌زاندن: 18/10/2021 : 23:19:48\nئەمڕۆ دووشەممە 18ی ئۆکتۆبەری 2021 بەرێز مەسرور بارزانی، سەرۆکی حکومەتی ھەرێمی کوردستان لە شاری ھەولێر، بە ئامادەبوونی بەرێز د. پشتیوان سادق وەزری ئەوقاف و کاروباری ئایینی و بەرێز د. عبدالله مەلا وەیسی سەرۆکی یەکێتی زانایان و بەرێز د.ئومێد خۆشناو پارێزگاری هەولێرو ژمارەیەکی بەرچاو لە بەرپرسانی حزبی و حکومی و جەماوەرێکی زۆری شاری هەولێر، بەشداری یادی لەدایکبوونی پێغەمبەری ئیسلام محەمەد (درودی خوای لەسەر بێت) لە مزگه‌وتی شێخی چۆلی شاری هه‌ولێری كرد، كه ساڵانه رێوڕه‌سمی تایبه‌ت به یادی مه‌ولوودی پێغه‌مبه‌ری لێ ساز ده‌كرێت.\nدوای به‌شداریكردنیشی، مه‌سرور بارزانی، سه‌رۆكی حكومه‌تی هه‌رێمی كوردستان، له تویته‌ری خۆیه‌وه خۆشحاڵی خۆی له به‌شداریكردنی رێوڕه‌سمی یادی مه‌لوود نیشاندا و نووسیویه‌تی: "ئەمڕۆ خۆشحاڵبووم لە مزگەوتی شێخی چۆلی شاری ھەولێر، بەشداریم لە ڕێوڕەسمی یادی لەدایکبوونی پێغەمبەری ئیسلام محەمەد (د.خ) کرد".\nشایەنی باسە له زۆربه‌ی مزگه‌وته‌كانی هه‌رێمی كوردستان، موسڵمانان به بۆنه‌ی یادی له‌دایكبوونی حه‌زره‌تی محه‌مه‌د، پێغه‌مبه‌ری ئیسلام ئاهه‌نگی یادی له‌دایكبوونیان گێڕا.\nهاوكات له بازاڕ و شوێنه گشتییه‌كان هاووڵاتیان به رازاندنه‌وه‌ی شوێنكاره‌كانیان و رێگه سه‌ره‌كییه‌كان دڵخۆشی خۆیان بۆ یادی له‌دایكبوونی پێغه‌مبه‌ری خودا ده‌رده‌بڕن.\nژماره‌ی سه‌ردان : 9193863


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,762) پەڕتووک | |\n📊 بابەت 371,724 | وێنە 58,081 | پەڕتووک PDF 10,762 | فایلی پەیوەندیدار 40,121 | 📼 ڤیدیۆ 165 | 🗄 سەرچاوەکان 14,009 |\n📷 حەسەن زیرەک و محەمەدی ماملێ و... | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nحەسەن زیرەک و محەمەدی ماملێ و...\n➕ ئەم بابەتە لەلایەن: (هاوڕێ باخەوان)ەوە لە: Jan 17 2014 10:22PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 12 2017 3:02PM باشترکراوە\n👁 ئەم بابەتە 11,732 جار بینراوە\n📷 فایلی وێنە 1.0.1 87 KB Jan 17 2014 10:22PM هاوڕێ باخەوان\n📷 رەسوڵی نادری، ناسری رەزازی و محەمەدی ماملێ | 🏷 پۆل: وێنە و پێناس | زمانی بابەت: 🏳 کوردیی ناوەڕاست\n👁 ئەم بابەتە 13,516 جار بینراوە\n📷 محەمەدی ماملی و حەمە جەزا | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملی و حەمە جەزا\n➕ ئەم بابەتە لەلایەن: (زریان سەرچناری)ەوە لە: Mar 24 2019 9:39PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 27 2019 5:24PM باشترکراوە\n📷 فایلی وێنە 1.0.1 19 KB Mar 24 2019 9:39PM زریان سەرچناری\n3. 👁 محەمەدی ماملێ\n👫 محەمەدی ماملێ | 🏷 پۆل: کەسایەتییەکان | زمانی بابەت: 🏳 کوردیی ناوەڕاست\n👁 ئەم بابەتە 28,339 جار بینراوە\n📷 محەمەدی ماملێ بە گەنجی | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملێ بە گەنجی\n➕ ئەم بابەتە لەلایەن: (هاوڕێ باخەوان)ەوە لە: Jun 21 2013 8:19AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 3 2018 8:27PM باشترکراوە\n📷 فایلی وێنە 1.0.1 80 KB Jun 21 2013 8:19AM هاوڕێ باخەوان\n📷 محەمەدی ماملێ لە زیندانی ورمێ | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملێ لە زیندانی ورمێ\n➕ ئەم بابەتە لەلایەن: (هاوڕێ باخەوان)ەوە لە: Apr 27 2018 9:59PM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Apr 28 2018 1:24PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Apr 28 2018 1:24PM باشترکراوە\n📷 فایلی وێنە 1.0.1 33 KB Apr 27 2018 9:59PM هاوڕێ باخەوان\n📷 محەمەدی ماملێ و حەمەی فەرەج هەڵەبجەیی | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملێ و حەمەی فەرەج هەڵەبجەیی\nئەرشیفی: ڕێبوار حەمەتۆفیق محەمەد\n➕ ئەم بابەتە لەلایەن: (مانو بەرزنجی)ەوە لە: Oct 8 2016 10:32PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Oct 8 2016 10:32PM باشترکراوە\n📷 فایلی وێنە 1.0.1 75 KB Oct 8 2016 10:32PM مانو بەرزنجی\n📷 محەمەدی ماملێ و ناسری رەزازی | 🏷 پۆل: وێنە و پێناس | زمانی بابەت: 🏳 کوردیی ناوەڕاست\n👁 ئەم بابەتە 11,550 جار بینراوە\n📷 محەمەدی ماملێ و هاوسەرەکەی باجە ئامین | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملێ و هاوسەرەکەی باجە ئامین\n➕ ئەم بابەتە لەلایەن: (هاوڕێ باخەوان)ەوە لە: Sep 30 2012 7:16PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 3 2018 6:46PM باشترکراوە\n👁 ئەم بابەتە 9,904 جار بینراوە\n📷 فایلی وێنە 1.0.1 42 KB Sep 30 2012 7:16PM هاوڕێ باخەوان\n📷 محەمەدی ماملێ و کەریم کابان | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nمحەمەدی ماملێ و کەریم کابان\n➕ ئەم بابەتە لەلایەن: (مانو بەرزنجی)ەوە لە: Aug 14 2015 11:08AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 18 2015 11:04AM باشترکراوە\n👁 ئەم بابەتە 9,571 جار بینراوە\n📷 فایلی وێنە 1.0.1 56 KB Aug 14 2015 11:08AM مانو بەرزنجی


ئۆتۆدێکسک Extension 2 ی بۆ ماکسی 2016 بڵاو کردەوە - سریدی ستۆدیۆ ماکس - ماڵپەڕی تەلارساز\nئۆتۆدێکسک Extension 2 ی بۆ ماکسی 2016 بڵاو کردەوە\nلە لایەن خەڵات جەلال لە 4 کانونی دووەمی 2016 لە بەشی سریدی ستۆدیۆ ماکس\n4 کانونی دووەمی 2016 دانراوە\nلە درێژەی پەرەپێدان و درێژە دان بە ماکسی ٢٠١٦ کۆمپانیای ئۆتۆدێسک Extension 2 ی بۆ ئەو پرۆگرامە بڵاو کردەوە کە پێک دێت لە کۆمەڵێک نوێکاری و ئامرازی نوێ کە بۆ ئەو بەرنامەیە زیاد دەبێت. ئەوەی شایانی باسە ئەم ئێکستێنشنە پاش بڵاو کردنەوەی سێرڤس پاکی ٢ (SP2) ی بەرنامەکە بڵاو کرایەوە کە لەوانەیە چەند گۆڕانکاریەک لە Library سەرەکی بەرنامەکە دا کرابێت لەبەر ئەوەی بە گشتی سێرڤس پاک بریتیە لە کۆمەڵێک چاکسازی کە لە کۆدی بنەڕەتی بەرنامەکەدا دەکرێت، واتە بۆ ئەوەی Extension 2 دابەزێنی پێویستە سەرەتا SP2 دابەزێنی.\nهەر وەک لە سەرەتا دا باسم لێوە کرد ئەم ئێکستێنشنە چەند تازەگەریەکی تێدایە کە بە گشتی خۆی لە چەند Importer و Standard Object و سکریپتێک دا دەبینێتەوە.\nچەند پێکهاتەیەک بۆ Max Creation Graph زیاد کراوە کە کار لە سەر باشتر کردنی توانای ئەو بەشە دەکەن کە بریتین لە هێنانی وێنە، هاوردە کردنی داتای Simulation ی میکانیک و ئەیرۆداینامیک بە شێوەی فایلی CSV و هەروەها کردنەوەی فایلی VDB و چەندین نوێکردنەوە و تازەگەری نوێ لەو بەشە دا.\nهاوردە کردنی Simulation Data بە شێوەیەکی زۆر ئاسان کە وا لە بەرنامەکە دەکات گرینگی تەواوی پێ بدرێت لە لایەن ئەو کەسانی کە لە بوارەکانی VFX و mykanyk کار دەکەن .\n( تایبەتمەندی Simulation Data Import )\nزیاد کردنی (Text and Shape Map) کە تایبەتە بە دروست کردنی ماپی تایبەت بە Shape یان نوسین ، کە ئەمە لە پێشوتر دا نەبوو وە بۆ ئەنجام دانی پێویست بوو بەرنامەیەکی تری وەک فۆتۆشۆپ بە کار بهێنی. چەند تایبەتمەندیەکی گرنگ لەم ماپە دا هەیە لەوانە وەرگرتنی ئەلفای ئەو ماپە و گۆڕینی باکگراوند و شێوەی نوسین و شکڵەکان، هەروەها بەکار هێنانی ماپەکە بۆ لەیەرەکانی Opacity و Bump و Displacement.\n( تایبەتمەندی Text and Shape Map )\nچاکسازی لە Text Editor ی سەرەکی بەرنامەی ماکس دا کراوە و لە کاتی هەڵبژاردنی فۆنتەکاندا ناوی فۆنتەکە دەنوسرێت لە تاقیکردنەوەی فۆنتەکە دا کە ئەمە وای لێ دەکات بە خێرایی ئەو فۆنتەی دەتەوێت بیدۆزیتەوە و تایبەتمەندی (Generating geometry) بە شێوەی ئاسایی لە کار خراوە بۆ ئەوەی ڕێبگرێت لە تێکەش بوون لە کاتی پان کردن یاب بچوک کردنەوەی نوسین دا .\nزیاد کردنی (Texture Object Mask) کە هەڵدەستێت بە دروست کردن و ڕێک خستنی چاند ماتریاڵێک و بە کار هێنانی (Shape) ێک بۆ ڕێکخستنی ماتریاڵەکان لە سەر ئۆبجێکتەکان.\nزیاد کردنی کۆماندی (Print Studio access) لە مینیوبار دا بۆ ئەوەی بە تەنها یەک کلیک ئەو بەرنامەیە بکەیتەوە و ئۆبجێکتەکان بچنە ناویەوە، کە بەرنامەیەکی تایبەتە بە پرینتەری سریدی و لە لایەن کۆمپانیای ئۆتۆدێسکەوە بەرهەم هێنراوە.\n( تایبەتمەندی Print Studio Access )\nئەمانە و چەند نوێکاریەکی تریش کە دەتوانی لە پەیجی سەرەکیەوە یان لەم ڤیدیۆیەی خوارەوە بیبینی.\nوەک بیستومە ئەم نوێکاریە تەنها بۆ Subscribed Users ە واتە ئەو ئەندامانەی کە Subscription ێکی ئەکتیڤ ی ماکسی ٢٠١٦یان هەیە, چۆن بتوانم ئەم Extension ەم دەست کەوێت.\n12 کانونی دووەمی 2016 دانراوە\nبەڕێزان ئەمە بەستەری داگرتنەکەیەتی، بەس ئاگادار بە پێش ئەوەی ئەم ئێکستێنشنە دابەزێنی پێویستە 3ds Max 2016 SP2 دابەزێنی، بەستەری ئەویش بە هەمان شێوە دانراوە.\nداگرتنی Extension 2: ( تەنها ئەندامانی تەلارساز دەتوانن دایگرن )\nداگرتنی 3ds Max 2016 SP2 :\nهیوادارم سودی لێ ببینن..


ياریگای 80 تیپی میللی له كه‌ركوك ده‌ڕوخێنرێت\nكه‌ركوك، حوزه‌یرانی 2020، یارییه‌كی دۆستانه له یاریگای قۆریه‌ی تایبه‌ت كه بڕیاره بۆ پرۆژه‌ی رێگه‌وبان بڕوخێنرێت فۆتۆ: كه‌ركوك ناو\nیاریگای قۆریه له شاری كه‌ركوك، كه 80 تیپی میللی لێی سودمه‌ندن و چه‌ندین ساڵه یاری تێدا ده‌كرێت، بۆ پرۆژه‌ی رێگه‌وبان ده‌ڕوخێنرێت.\nئه‌و بڕیاره كه ناڕه‌زایی زۆرینه‌ی یاریزانان و هه‌ندێك لایه‌نی سیاسیشی لێكه‌وتۆته‌وه، به‌وته‌ی ئیداره‌ی پارێزگای كه‌ركوك هه‌ڵناوه‌شێته‌وه، به‌ڵام بیر له دۆزینه‌وه‌ی شوێنێكی دیكه بۆ بنیاتنانی یاریگایه‌ك ده‌كه‌نه‌وه وه‌ك قه‌ره‌بوو.\nنه‌جاح داود حسێن، سه‌رۆكی لیژنه‌ی گردبونه‌وه‌ی تیپه میللییه‌كان له كه‌ركوك به (كه‌ركوك ناو)ی وت "ئه‌م یاریگایه‌ی تۆپی پێ، 80 تیپی میللی یاری تێدا ده‌كه‌ن، به‌رده‌وام پاڵه‌وانێتی و خولی تێدایه، چه‌ندین یاریزانی به‌ناوبانگ وه‌ك یونس مه‌حمود و مسته‌فا كامیل یارییان تێداكردووه، به‌داخه‌وه ئێستا ده‌یانه‌وێت بیڕوخێنن".\nیاریگای قۆریه‌ی تایبه‌ت، له 2013دا به نوسراوی فه‌رمی له شاره‌وانی كه‌ركوك وه‌رگیراوه، به‌وته‌ی نه‌جاح له‌وكاته‌وه نزیكه‌ی 60 ملیۆن دیناری تێدا خه‌رجكراوه له بودجه‌ی به‌ڕێوه‌به‌رایه‌تی وه‌رزش و لاوان، به موڵكیش یاریگاكه موڵكی شاره‌وانییه.\nیاریگای قۆریه به‌ر پرۆژه‌ی دوو شه‌قام به‌ره‌و فڕۆكه‌خانه و رێگه‌ی هه‌ولێر ده‌كه‌وێت فۆتۆ: كه‌ركوك ناو\n"چه‌ند رۆژێكه ئاگاداركراوینه‌ته‌وه بۆ روخاندنی یاریگاكه، چونكه به‌ر دوو پرۆژه‌ی رێگه‌وبان ده‌كه‌وێت، ئێمه‌ش به‌مه‌رجێك رازی ده‌بین یاریگایه‌كی ترمان بۆ دروستبكه‌ن" سه‌رۆكی لیژنه‌ی گردبونه‌وه‌ی تیپه میللییه‌كان وای وت.\nئه‌و دوو پرۆژه‌یه؛ یه‌كێكیان چه‌ند مه‌ترێكی له یاریگاكه به‌رده‌كه‌وێت، كه دوسایكردنی شه‌قامی سه‌ره‌كییه به‌ره‌و فڕۆكه‌خانه‌ی نێوده‌وڵه‌تی، ئه‌ویتریان به ناوه‌ڕاستی یاریگاكه‌دا تێده‌په‌ڕێت و چه‌ندین خانوی هاوڵاتیانی به‌رده‌كه‌وێت، ئه‌ویش شه‌قامی دوسایده به‌ره‌و رێگه‌ی هه‌ولێر.\nنوسینگه‌ی راگه‌یاندنی راكان جبوری، پارێزگاری كه‌ركوك به‌وه‌كاله‌ت له‌سه‌ر بڕیاری روخاندنی یاریگاكه رونكردنه‌وه‌یه‌كی بڵاوكرده‌وه و تێیدا جه‌ختده‌كاته‌وه؛ پرۆژه‌ی دوسایدكردنی شه‌قامی فڕۆكه‌خانه له ساڵانی هه‌شتاكانه‌وه پێشنیاركراوه، له 2014دا ئاماده‌كاری بۆ كراوه به‌ڵام به‌هۆی شه‌ڕی داعشه‌وه وه‌ستاوه تا به ئێستا گه‌یشت.\nبه‌پێی رونكردنه‌وه، له ئێستادا بودجه‌ی پرۆژه‌كه دابینكراوه، ئه‌و خانوانه‌ی به‌ر شه‌قامه‌كه ده‌كه‌ون قه‌ره‌بووكراونه‌ته‌وه و له‌گه‌ڵ ئه‌وه‌شدا "تا هاوڵاتیان زه‌ره‌رمه‌ند نه‌بن پانتایی شه‌قامه‌كه له 60 مه‌تر بۆ 30 مه‌تر كه‌مكراوه‌ته‌وه".\nئیداره‌ی كه‌ركوك به‌ڵێنیشداوه هه‌وڵبده‌ن بۆ دۆزینه‌وه‌ی شوێنێكی گونجاو بۆ بنیاتنانی یاریگایه‌كی له قه‌ره‌بوی ئه‌و یاریگایه‌ی به‌ر پرۆژه‌ی رێگه‌وبان ده‌كه‌وێت.\nژماره‌یه‌ك له یاریزان، تیپی میللی و لایه‌نی سیاسی دژی روخاندنی یاریگاكه‌ن فۆتۆ: كه‌ركوك ناو\nژماره‌یه‌ك له یاریزان و تیپه میللییه‌كان له‌به‌رده‌م یاریگاكه‌دا به ئاڵای لایه‌نێكی سیاسیه‌وه خێوه‌تیان هه‌ڵداوه دژی بڕیاره‌كه‌ی ئیداره‌ی كه‌ركوك.\nقاسم قەزانچی، سه‌ركرده له به‌ره‌ی توركمانی دوای سه‌ردانی مانگرتوانی به‌رده‌م یاریگاكه به (كه‌ركوك ناو)ی وت "ئێمه پاڵپشتی ئه‌م گه‌نجانه ده‌كه‌ین و وه‌ك حزبه توركمانییه‌كان روخاندنی یاریگاكه ره‌تده‌كه‌ینه‌وه، كه چه‌ندین ساڵه خزمه‌ت به گه‌نجان ده‌كات".\nئه‌و لێپرسراوه حزبییه وتیشی "ئه‌گه‌ر پرۆژه‌كه له‌به‌ر فڕۆكه‌خانه‌یه، خۆ ئێستا نه فڕۆكه‌خانه كراوه‌ته‌وه نه یاریگای جێگره‌وه‌شیان بۆ دروستده‌كرێت، بۆیه ئه‌و بڕیاره ره‌تده‌كه‌ینه‌وه".\nنوسینگه‌ی راگه‌یاندنی پارێزگاری كه‌ركوك، له رونكردنه‌وه‌كه‌یدا دروستكردنی یاریگاكه له‌و شوێنه‌دا له بنه‌ڕه‌ته‌وه به "سەرپێچی رێنمایی و یاساكان" ناوده‌بات، هۆشداریش به‌و كه‌سانه ده‌دات به‌بڕوای ئه‌وان "بەربەست لەبەردەم پرۆژە خزمەتگوزاریه‌كاندا" دروستدەكەن.


ئەمدیوى شتەکان (سەرنجێک بۆ مەریوانى وریا قانیع و مولحەقەکانى) ... بەهرۆز جەعفەر\nبەریز "مەریوان وریا قانیع" گۆشەیەکى لە رۆژنامەى ئاوینە هەیە ناوى "ئەودیوى شتەکان" ە، بە مافى خۆمم زانى تۆزێک سەرنجى ئەم تایپە نوخبەیەو خوینەران رابکێشم، تا" ئەمدیوى شتەکان" یش ببینن، جا ئەوە ئینگلیس هەرچەندە کورى خانەوادەیەکى دەولەمەندیش بو، ریى کەوتە ناو دونیاى (نوسین، کار، خەباتى چینایەتى، خۆپیشاندان و نارەزایی و هەڵهاتن) هەمیشە ئەو لە مدیوى شتەکان بۆ فاکتەکان ئەگەرا، بروایەکى تەواوى بە شۆرشى گەل هەبو، تا ئەو ئاستەى خودى خۆى لە خەباتى چەکدارى گەل دژى دەستەلات، لە بروسیا بەشدارى کرد، دوايش کە هەرەسى هینا، راى کرد بۆ سویسراو لەویشەوە جوو بۆ لەندەن بۆلاى مارکسى هاوریی . .\nئەزانم کاک مەریوان ئەمدیوى شتەکان نابینى، راى کردووە بۆ ئەودیوى . مەسەلەن چۆن ؟. :\nیەکەم: لەهەموو خۆرهەلاتى ناوەراستدا، کە لانکەى لەدایکبونى شارستانیەتە، یەک سانتیمەتر زەوى نییە، ئەم (نوخبەیەى سەر بە بزوتنەوەى گۆران) بەم شیوەیەى کوردوستان بتوانن قسان بکەن و، پەلبهاون، ئەوە میژووى ولاتانى ناوچەکە، تۆ بلیی ئەمان لە جۆرش حەبەش و تەرابیشى و هاشم سالەح وحەمە حەسەن هەیکەل و موحەمەد بوعلی و مەحمود دەرویش و. . . تاد. زیاتریان بۆ کۆمەلگەکەیان کردبێت ؟ کۆمەلیک وتارەو ئەیکەن بەکتیب و تەواو. تازەگەرییان لەچیدا هەیە. . لە ژینگەى کام لە رۆشنبیرانى شەرقدا فەزاى ئازادهەبووە، کەچى رچەشکینى سەردەمەکەى خۆشیان بون . . ئاخەر خۆى سەرهەلدانى ئیخوان لەمیسر (1928) یانى سەرەتاى مەرگى جوولەى سەقافى و سەحافى لە میسر، ، سەرهەلدانى سەلەفیەت لەکوردوستان یانى بۆشایى ئەقل و مەنتق و پرسیارو گومان لەهەرێمەکەدا، کەواتە لەبنەرەتدا نمونەى کاک مەریوان و مولحەقەکانى لە دۆخى نەبوندا بون .\nدووەم: ئەم برادەرانە، شتێک کە خۆیان باوەڕیان پێی نییەو ئەیڵێن (وەکو ئەللاهو ئەکبەرەکانى سەراى ئازادى) ئازادن درۆ لەگەل کەسیتى سایکۆباتى خۆیان بکەن، بەلام مافى فەرزکردن و شەرحکردنى (تیز) ى سواویان بۆ سەر چینیکى وەک ئیمەومانان نییە، ئایندەش بریار لەسەر ئەمە ئەدات . . بۆنمونە: ئەوەى بەقەد پاسارییەک هزر و تیروانینى بڕ بکات، ئەزانێت لەدواى شۆڕشى پیشەسازییەوە، نمونەى (هیچ) شۆڕشێکى کۆمەڵایەتى و سیاسی قوول لەئارادا نییە، لیرەو لەوى گروپى ئۆپۆزسیۆن دروست بون و، لەریگەى هەندى کاراکتەرى نێرجسى و سیبەر و رەهەندى! و ئەهلى !یەوە سوارى ئەقڵى خەلکى رەشورووت بون، ئەنجامەکەشى لەسەر چارەنووسى نیشتمان و فەرهەنگ و نەتەوەو زمان و ئابوریی بە نیگەتیڤ کەوتووە، وە یان پرۆسەکە تێکەل بە وەرەقەى هەژمون و بلۆکبەندیى نیوچەیى کراوە . . هەولیکى وا لە بروسیا بە بیرمەندیکى گەورەى وەک (ئینگلس) لە کۆتایی سەدەى نۆزدەدا سەرى نەگرتبێت، کە ئینگلس ڕێکخەر و تەواوکەرى شا بەرهەمى مارکس " سەرمایە" بووە دواى مردنى، بە گۆشەنووسینى پڕوپوچ نوخبەى بەهەلە لەدایکبوى کورد چۆن ئەکرێت ؟.\nسێهەم:کاک مەریوان و مولحەقەکانى . . . . گۆشەیەکیان هەیە لە رۆژنامەى ئاوینە، واز لەوە بێنین کە رۆژنامەى ئاوێنە لەوەندە سالەدا، مرێنەرى دەیان دەنگ و سەداى تازە بووەو، رێگەى وتنى لێگرتون و، لە باشترین حالەتیشدا راویژکارى حزبێکن (150) دۆنم زەوى و (3)کارگەى چیمەنتۆ و(2)سۆپەر مارکێتى گەورەو (6) ملیار بودجەى لەسەر سکى خەلک هەیە، لەگەل تەلەفزیۆنیک کە بەپارەى نەوت دەرئەچێت . . بەلکو هەر لەسەرووى گۆشەى ئەم نوسەرانەوە، کەباسى مافیاى ئابوریی ئەکەن، ریکلام بۆ چەندین کۆمپانیاى مافیایی ئەکریت وەکو کۆرەک و ئاسیاو زەین و قەیوان و نۆکان و. . . تاد . ئایا نایبینن ؟. !. ئایا ئەپرسن کەنالى نالیا بە چ پارەو داهات و دەستکەوتێک پەخش ئەکات ؟. ئیشى چییەو بۆچى کراوەتەوە ؟. ئایا نرخى شووققەو ڤیەللا ئەزانن ؟. ئایا ئیوە لە هەلومەرجى ئیستاى ناوچەکەو جیهان تیگەیشتون، ئەزانن قۆناغى رزگاریخوازیی نیشتمانى چیەو ئەرکەکەى چیە ؟؟.\nچوارەم: ژیان لەپێناو بەرجەستەکردنى وەهم و یۆتۆپیادا زۆرجار تەنها ستەمکردنە لەووزەى فیزیکیانەى خۆت و هیچى تر. . هەروەک چۆن یۆتۆپیا سیاسیەکان ئەو تیۆرییە دەولەتداریانەن کە باسى کۆمەلگایەکى خەیالى و مۆدیلیکى دەولەتدارى خەیالى دەکەن لەناو جیهانیکى تایبەت بەخۆیاندا. . لە راستیدا ئەمە وەک وەهم یان ئایدیایەک بیرى لیدەکریتەوە بەس جیبەجى ناکرێت . . بەتایبەت دواى کۆتایی نازیەت و فاشیەت و سۆسیالیزم، باسى یۆتۆبیا کۆتایی بیهاتووە، جیهانى دواى (1991) جیهانى بازار و بەرژەوەندیی و، تویژینەوەى ووردى زانستى و مامەلەکردنە لەگەل فاکت . .\nبەکورتى و بە پوختى، لە (5) ساڵى رابردوودا، هەموو ئەم رۆشنبیرە نەزۆکانە، بەهەموو هیزى خۆیان پشتگیریی حزبیک یان کردووە، کە نەگوتارى نەتەوەیی، نە ئایدۆلۆجیاى سیاسیی هەبووە (تەنانەت سوعبەتیشى بێئەکەن). یەکێک ئەلف باى قانونى سیاسى بزانێت، تێئەگات (بەبەشدارى کردن لەدەستەلات سیستەمى سیاسی ناگۆڕێت)، سەرەنجام سیستمەکەیان نەگۆری، خەریکە بارودۆخى سیاسى کوردیش لەناوچەکە دا تووشى غوبن و سەرلیشیواوى ئەکەن، ئیستا ئەیانەوى بە وتارى سواو و کاى کۆنى ئەم رۆشنبیرە تێرو تەسەلانە، شەرعیەتى خەلک وەرگرنەوە .\nجۆرنالیستەکە، لە سەرۆکى حزبى کرێکارانى پرسى:\n- بۆچى زۆربەى کادروبەرپرسەکانتان سەرمایەدارن و، ناوى حزبەکەشتان کریکارە. ؟.\n- سەرۆکى حزبیش گوتى: ئەوە تەنها ناوێکى خۆشەو هیچى تر . .\nئەگەر پرسییان، ئەوە بزوتنەوەى گۆران و ميدياى ئه هلى و مەریوان وریا قانع و مولحەقەکانى هەبون و، هیچیش لە ئەقل و بیرکردنەوەى خەلک و، لە بزاڤى نەتەوایەتى نەگۆڕا، بێژن :ئەمانە هەر ناوێکى خۆش بوون .\nبؤ زانيارى زياتر، خوينه ر با سه يرى ئه م شيكردنه وه زانستيه بكات كه له ئايارى 2014 دا نوسراوه :\nhttp://penusakan. com/nusaran/171-behroz-ceafer/22541-2014-05-20-21-34-37. html


ئاگاداریه‌ك له‌وه‌زاره‌تی گواستنه‌وه بۆ شوفێرانی ته‌كسی\nhunar 18/11/2019 - 10:40 بڵاوکراوەتەوە لە هەواڵ/كوردستانی\nبه‌ڕێوه‌به‌ری گشتی گواستنه‌وه، رایده‌گه‌یه‌نێت"پرۆژه‌ی لێدانی لۆگۆ و ره‌نگی تایبه‌ت به تا‌كسیی شاره‌كان كه‌وته بواری جێبه‌جێكردنه‌وه و له ئه‌مرۆوه شۆفێرانی ته‌كسی ده‌توانن فۆرمی تایبه‌ت وه‌ربگرن".\nله‌مباره‌یه‌وه سه‌لاح جه‌وهه‌ر به‌ڕێوه‌به‌ری گشتی گواستنه‌وه له وه‌زاره‌تی گواستنه‌وه و گه‌یاندن، له كۆنگره‌یه‌كی رۆژنامه‌وانیدا وتی:"پرۆژه‌ی لێدانی لۆگۆ و ره‌نگی تایبه‌تی تا‌كسیی شاره‌كان، پرۆژه‌یه‌كی گشتییه بۆ سه‌رتاسه‌ری هه‌رێمی كوردستان، ئه‌مڕۆ له قۆناغی كۆتایین بۆ ئاماده‌كاریی ئه‌و پرۆژه‌یه، ئاگاداری شۆفێران ده‌كه‌ین بۆ ئه‌وه‌ی سه‌ردانی به‌ڕێوه‌به‌رایه‌تی گواستنه‌وه‌ی پارێزگاكان بكه‌ن بۆ وه‌رگرتنی فۆرمی تایبه‌ت و ده‌ستكردن به جێبه‌جێكردنی پڕۆژەکە".\nناوبراو وتیشی:"رۆژی 17-11-2019 ئه‌و پرۆژه‌یه كه‌وته بواری جێبێكردنه‌وه، فۆرمی تایبه‌ت ره‌وانه‌ی به‌ڕێوه‌به‌رایه‌تی شاره‌كان ده‌كه‌ین و شۆفێران له رۆژی 18-11-2019وه ده‌توانن ئه‌و فۆرمه وه‌ربگرن" .\nئاماژه‌ی به‌وه‌ش كردوه:"ئه‌و فۆرمه ده‌چێته به‌ڕێوه‌به‌رایه‌تی پۆلیسی هاتوچۆ، له فلته‌ری بایۆمه‌تری ناوی چێك ده‌كرێته‌وه، ئه‌گه‌ر ده‌رچوو ده‌چێته ئاسایشی ناوچه‌كه و پۆلیسی به‌ڵگه‌ی تاوان، ئه‌گه‌ر پێشینه‌ی تاوانی نه‌بوو، ئه‌گه‌ر ئەستۆپاكیی هه‌بوو و ده‌ركه‌وت پێشینه‌ی تاوانی نییه، ئه‌وا لۆگۆی تایبه‌تی پێده‌درێت" .\nكەشناسی باری كەش و هەوای دوو شەممەی بڵاوكردەوە


تێنسی ویمبڵدۆن: فیدرێر و جۆكۆڤیچ گه‌یشتنه قۆناغی 16\nله پاڵه‌وانێتیی تێنسی سه‌رزه‌وی ویمبڵدۆندا، رۆجیه فیدرێر و نۆڤاك جۆكۆڤیچ گه‌یشتنه قۆناغی 16 و گایل مونفیسیش ماڵئاوایی كرد.\nله یارییه‌كانی قۆناغی سێیه‌می پاڵه‌وانێتیی تێنسی سه‌رزه‌وی ویمبڵدۆن كه یه‌كێكه له چوار پاڵه‌وانێتییه گه‌وره‌كه‌ی ساڵ و له‌سه‌ر ئاستی كوڕان، رۆجیه فیدرێری سویسری رووبه‌روی میشا زفیریفی ئه‌ڵمانی بوه‌وه.\nله‌و یارییه‌دا فیدرێر به ئاستێكی به‌رزه‌وه ده‌ركه‌وت و توانی به 3 كۆمه‌ڵه‌ی خاوێن یارییه‌كه له‌به‌رژه‌وه‌ندی خۆی كۆتایی پێبهێنێت، خاڵی كۆمه‌ڵه‌كان، 7 به 6 و 6 به 4 و 6 به 4 بوو.\nبه‌و بردنه‌وه‌یه‌ش فیدرێر گه‌یشته قۆناغی 16ی پاڵه‌وانێتیه‌كه.\nله یارییه‌كی تردا، نۆڤاك جۆكۆڤیچی سڕبی به‌رامبه‌ر ئارنست گولبیسی لاتیڤی یاریكرد.\nله یارییه‌كی به‌هێزی یه‌كلایه‌نه‌دا، جۆكۆڤیچ توانی به 3 كۆمه‌ڵه‌ی بێ به‌رامبه‌ر یارییه‌كه بباته‌وه، خاڵی كۆمه‌ڵه‌كانیش 6 به 4 و 6 به 1 و 7 به 6 بوون.\nبه‌و بردنه‌وه‌یه‌ش جۆكۆڤیچ توانی خۆی بگه‌یه‌نێته قۆناغی 16.\nله‌لایه‌كی تریه‌وه، گایل مونفیسی فه‌ڕه‌نسی نه‌یتوانی بلیتی قۆناغی 16 مسۆگه‌ر بكات، ئه‌ویش دوای ئه‌وه‌ی به 3 كۆمه‌ڵه به‌رامبه‌ر به 2 كۆمه‌ڵه به ئادریان مانارینۆی هاونیشتمانی دۆڕاند، خاڵی كۆمه‌ڵه‌كانیش 6 به 7 و 6 به 4 و 7 به 5 و 3 به 6 و 2 به 6 بوو.


نووچە نێت | ڕاستگۆیی بێ لایەنی| پارێزگاری هەولێر: رێگا نادەین لە مانگی رەمەزان یاری بە نرخی خۆراك بکرێت\nApril 2021 10 - 17:31:04\nئەمرۆ لە دیوانی پارێزگاری هەولێر کۆبونەوەیەك لەسەر دانانی رێکاریی بۆ رێگرتن لە گرانبوونی نرخی خۆراك له مانگى ره‌مه‌زان ئەنجامدراوە، لە راگەیێندراوێکی پارێزگاری هەلێر هاتووە، "رێگانادەین لە مانگی رەمەزاندا یاری بە نرخی خۆراک بکرێت".\nئەمرۆ شەممە ١٠ی نیسان، ئومێد خۆشناو، پارێزگاری هەولێر لە لاپەڕەی فەرمی خۆیدا لە فەیسبووك لەسەر ناوەڕۆکی کۆبوونەوەکەی ئەمرۆ نووسیوویەتی، " لەکۆبوونەوەکەماندا تەئکیدیمان لە چاودێریکردنی چڕی بازاڕ و نرخ و کەلوپەل و پێداویستییەکانی هاوڵاتییان کردەوە و لێژنەی هاوبەشی قائیمقامیەتمان بەسەرۆکایەتی قائیمقام ڕاسپێردرا توندترین ئیجرائات لەگەڵ ئەو کەسانە بکرێ کە مانگی پیرۆز ڕەمەزان دەقۆزنەوە و نرخی خۆراک و پێداویستییەکان لەسەر هاوڵاتییان زیاد دەکەن و ڕامانگەیاند نابێت ڕێگە بە هیچ کەس بدرێت یاری بەنرخی خۆراک و بازاڕ و پێداویستی هاوڵاتییان بکات"\nلە بەشێکی تری راگەیێندراوەکەی ئومێد خۆشناو پارێزگارى هه‌ولێر هاتووه، "سەبارەت بەو چێشخانە و خواردنگانانەشی لەمانگی پیرۆزی ڕەمەزان کراوە دەبن، جەختمان لەوکردەوە، تەواوی ئەو چێشتخانە و خواردنگانەی کراوەدەبن لەمانگی یپرۆزی ڕەمەزان دەبێت شوێنەکانیان بەتەواوی بەپەردە داخراو و داپۆشراوبێ و ڕەچاووی ڕێزگرتن لە مانگی پیرۆزی ڕەمەزان و ڕۆژوگرانی بکات، بەپێچەوانەوە ڕێکاری توندی یاساییان لەبەرامبەردا دەگرێتەبەر."\nداهاتی نەوتی عێراق 5.5 ملیار دۆلاری تێپەڕاند


شاندی ھاوبەشی یەکێتی و پارتی سەردانی یەکگرتوو دەکەن – basknet.org\nشاندی ھاوبەشی یەکێتی و پارتی سەردانی یەکگرتوو دەکەن\nشاندی ھاوبەشی یەکێتی و پارتی سبەینێ دوشەممە سەردانی یەکگرتوو دەکەن.\nبەپێی ھەواڵی میدیای فەرمی یەکێتی سبەینێ شاندی ھاوبەشی یەکێتی و پارتی سەردانی یەکگرتوو دەکەن و بۆ تاوتوێکردنی رەوشی ئێستای ھەرێم و گۆرانکارییەکان.\nمەکتەبی سیاسیی یەکێتی و پارتی ئەمرۆ یەکشەممە کۆبوونەوەو دوای کۆبوونەوەکە راگەیەندراوێکی ھاوبەشیان لەسەر کۆبوونەوەکەی ئەمرۆیان بڵاوکردەوە.\nیەکێتی و پارتی لە راگەیەندراوە ھاوبەشەکەی ئەمرۆیاندا، ڕایانگەیاندبوو، ھەردوولا پێکەوە بڕیاریانداوە، ڕیفراندۆم و قەوارەی دەوڵەتی سەربەخۆ وەکو بابەتێکی نەتەوەیی و نیشتیمانی پێکەوە و وەک یەک بۆچوون کاری جددیی بۆ بکرێت.\nلەسەر بارودۆخی سیاسی ھەرێمی کوردستان لەراگەیەندراوەکەدا ھاتووە، “ھەردوولا جەخت لە یەکھەڵوێستی بۆ پەلەکردن لە چارەسەری کێشە سیاسی و یاسایی و ئابوورییەکان دەکەنەوە، ھەروەکوو ھاوڕا و ھاوکاریش دەبن بۆ چارەسەرکردنی گرفت و ئاستەنگەکانی سەر ڕێگەی خەڵکی کوردستان بە گشتی و حکوومەتی ھەرێم بە تایبەتی بۆ زاڵبوون بەسەر قەیرانەکاندا”.\nلەراگەیەندراوەکەدا سەبارەت بە ڕیفراندۆم لە کوردستان بۆ سەربەخۆیی ھاتووە”کۆبوونەوە زۆر بە وردی و ھەمەلایەنە ئەم بابەتەی تاوتوێ کرد و لە ڕوانگەی دڵسۆزی و بەخەمەوەبوونی چارەی خۆنووسینی گەلی کوردستان و پەیوەندی نێوان عێراق و کوردستان و دوورخستنەوەی مەترسییەکانی کە پێشینەی ھەبووە لە نێوانیاندا، کە لەڕووی سیاسی و ئابووری و سەربازییەوە بە سوودی عێراق و کوردستان نەبووە”.\nھەروەھا ئەوەشخراوەبوەڕوو”جگە لەوەی مافی گەلی کوردستانە شێوازی چۆنییەتی ژیانی سیاسی و ئیداریی خۆی دیاری بکات لە ڕیفراندۆم و قەوارەی دەوڵەتێکی سەربەخۆییدا. بۆیە ھەردوولا بەیەکەوە بڕیاریاندا ئەم بابەتە وەکوو بابەتێکی نەتەوەیی و نیشتیمانی پێکەوە و وەک یەک بۆچوون کاری جددیی بۆ بکرێت”.\nھەروەھا ئاماژەبەوەکراوە، لەکۆبوونەوەکە بریاردراوە، ھەردوولا لەڕێگەی لیژنەیەکی ھاوبەش ئەم بابەتە لەگەڵ لایەنە سیاسی و نەتەوەییەکانی کوردستان گفتوگۆی لەسەر بکەن بۆ پێکھێنانی لیژنەیەکی ھاوبەش لەپێناو دیاریکردنی کات و میکانیزمی چۆنییەتی ئەنجامدانی ڕیفراندۆم.\nسەبارەت بە کەرکوک و بڕیاری ئەنجوومەنی پارێزگاکە بۆ ھەڵکردنی ئاڵای کوردستان لەسەر فەرمانگە فەرمییەکانی کەرکووک، مەکتەبی سیاسی یەکێتی و پارتی پشتیوانی خۆیان بۆ بریاری ئەنجومەنەکە دەربڕیوە.\n” ھەردوولا بڕوایان وایە کە حکوومەتی عێراق چەندین ساڵە خۆی دەدزێتەوە لە جێبەجێکردنی ماددەی ١٤٠ـی دەستووری عێراق بۆیە چۆن حکوومەتی عێراق مافی ھەیە ئاڵای لە کەرکووک ھەبێت بە ھەمانشێوەیش کوردستانیش مافی ھەڵکردنی ئاڵای ھەیە چونکە لە دەستوور بە ڕوونی ئاماژە بە کەرکووک و چەند شوێنی دیکە کراوە کە ناوچەی کێشە لەسەرن ، کەواتە بۆ کوردستانیش ھەڵکردنی ئاڵای کوردستان لە کەرکووک یاسایی و دەستوورییە”راگەیەندراوە ھاوبەشەکەی یەکێتی و پارتی وادەڵێت.


ژن – پەڕە 27 – Knwe.org\nسەرەکی » وتار » محەمەد كەریم » ژنپەڕە 27\nنیوەشەو پاسەوانیی مێردەكەی تەواو دەبێت، بۆیە دەزانێت كەی دێتەوە، هیچی لەم ناوێت، چونكە نان و چاشی خواردووە. تۆزێك قسە و باس و پێكەنین، ئەگەر مناڵەكەیان نەخەوتبێت هەر لە بێشكەكەدا كەمێك یاریی لەگەڵ دەكات و دەخەون، بەڵام ئەم هەموو شەوێك چاوەڕێی دەكات، هەتا ئەو نەیەتە پاڵی و گوێی لە مشەی نەبێت خەو ناچێتە چاوی، مشەی ئەو لەلای ئەم خۆشترین مۆسیقایە، ناخی دڵی ئارام دەكاتەوە.\nمناڵەكە لای چەپەوە و ئەو لای راستەوە، لە ناوەڕاستیاندا دەخەوێت و ئەم دوو هۆدە و هەیوانە بە كۆشكی پاشا ناگۆڕێتەوە. دیتە بێكەسە مێردەكەی بۆتە هەموو كەسی.\nسەیری سەعاتەكە دەكات، كاتی هاتنەوەی نزیك دەبێتەوە. ئێستا تەنیا یەك شتی لە دڵدایە و ئاواتی ئەوەیە ئەمشەو مێردەكەی هاروهاجی نەكات، چونكە نازانێت لەو كاتەدا دەبێت چی بكات؟ ویژدانی قبووڵ ناكات درۆی لەگەڵ بكات و بڵێ …\nلە دەرگا دەدات، خێرا لێیدەكاتەوە و باوەشی پێدا دەكات. بە گوێیدا دەچرپێنێت، « ئارامبە دڵەكەم، جەرگەكەمان لە ئێوارەوە دەمی لێك نەناوە، تۆزێكە خەوی لێكەوتووە.» بە ئاماژەی سەر بەڵێی بۆ دەكات. هەروا بێدەنگ، بێ ئەوەی هیچ تەقە و رەقەیەك بكات، ددانی دەشوات لەسەر پێخەفەكە رادەكشێت، ئەمیش پشتی تێدەكات، دڵی خۆشە پێی وایە ئەو لە شەكەتیدا یەكسەر خەو دەیباتەوە. كەچی روو دەكاتە لای ئەم و دەست لە سنگ و سمت و كەفەڵی دەدات. ئەم یەكسەر خۆی شل دەكات، دەیەوێ زوو کۆتایی بێت، وەك ئەوەی تەواو خۆی ئامادەكردبێت ماوەیەك تێی دەئاڵێت، ئەم فرمێسك بە چاوانیدا دێتەخوارەوە، ئەو خاو دەبێتەوە و دەكشێتە دواوە، ئەم باوەشی پێدا دەكات تا گوێی لە مشەی بێت و خەو بیباتەوە، بەڵام خەو تۆراوە!\nبەیانی ئەم بەكاوەخۆ بە ماچ خەبەری دەكاتەوە، ئەو چاوانی هەڵدەگڵۆفێ.\nگیانەكەم، خۆ ئیشم نییە بۆچی خەبەرت كردمەوە؟\nقوربانت بم! لە ئێوارەوە مناڵەكەمان مردووە، نەمویست بەو ماندووییە ئیسراحەتت لێ تێك بدەم.\n368 جار بینراوە\nدەم و پل